
[l] Novaĵo Purgatorio Dia komedio 255p R$40,00 
Novaĵo Lingva planado kaj leksikologio. Akademio de E-o 286p. R$24,00 
D-ro Jekyll kaj S-ro Hyde Stevenson, R.L 96 p. R$9,00 
En la komenco estas la Vorto Mattos, G 166 pb. R$15,00 
Enkonduko en la Japanan Seikŭ, Y 182 p. R$18,00 
Mia Pado Berveling, G311 p. R$27,00 
La horo kaj la vico de Aŭgusto Matraga Rosa, 663 b R$9,00 
Flugilhava Ŝtono Karen, J 237 p. R$9,00 
Apartaj mondoj: verboj kaj participoj Mattos, G 88 p. R$9,00 
Kulturo kaj Internacia Lingvo Auld, W 119 p. R$12,00 
La duakanonaj Libroj Biblia libro 263p. R$24,00 

Mendeblaj ankaŭ ĉe 


Membroj de BEL ĝuas rabaton ĵe Universala Esperanto-Asocio Nepre mendu la kompletan 
1096 kaj ne pagas sendokostojn. kaj ĉe la plej bonaj libroservoj tra katalogon de Fonto 
la tuta mondo. Revendistaj rabatoj por libroservoj 


Ĉe BEL oni povas pagi ankaŭ per Visa-kreditkarto 


Ĉefartikolo 


Kio povas okazi dum 21 jaroj? 
Intervjuo 
La nova prezidanto de BEL, Licio de Almeida Castro, planas surstratigi Esperanton dum la venontaj 3 jaroj 


Ĉu vere okazos UK en Afriko? 


Agnes Geelen raportas pri la laboro de la afrika samideanaro kaj invitas al “UK” en tiu 
promesplena kontinento. 


El Interreta mondo 


Post la valora kontribuo de Adonis Saliba, la junulo Jimes Milanez prenas sur sin la taskon redakti la 
rubrikon pri Interreto. Debute li pritraktas la agadon por perreta instruado de Esperanto 


OW NS UO hi 


EP o ĈEJ 
Josenildo Marques originale verkas pri monstro kiu terurigis la ĉefredaktoron dum lia infaneco 








Kovrilo LZ 
Per la ĉi-numera kovrilo, vi sem = 


lernos ke simpla grafika aranĝo ŝu 
povas esti tre alloga, kiam farita “Ma 


de profesiulo sperta kiel nia 
samideano Elison Simas, al kiu 
ni ŝuldas la belegecon de BE. Ĉu 
tiel vi opinias? 





11 Brazila Esperantista Junulara Organizo 
BEJO organizis laŭdindan kongreson: la 22a BEJK 
VL Argentino en interreto 
Roberto Sartor diskonigas al niaj legantoj la agadon de la argentina samideanaro en Interreto 


14. spite la mankoj la sukceso malmankis 


lom koncize, eĉ tro, BE raportas pri la ĉefaj okazintaĵoj dum la 37a BKE. La urbo de la 38a jam estas 
definita: Belo Horizonte. 


La lasta savilo 
Carlos Andrade Pereira prezentas sian penson pri la potencialo kiun ni havas ĉe Interreto 
Foto-eseo 


Kiu diris, ke en Brazilo oni parolas nur la portugalan? Informiĝu iomete pri la brazilaj indiĝenoj, 
kiuj kune parolas lavangon da lingvoj 


Oficialaj komunikoj 

Ok novaj departementoj estis kreitaj. Kaj jen mesaĝo de la nova prezidando de BEL 

El nia leterkesto kaj anoncetoj 

Ne multaj leteroj venas, tamen interesaj. Homoj el multaj landoj volas korespondi kun brazilanoj 


22 Bildoj 


La ĉi-numera bildhistorio estas debuto ĉe ni de talenta esperantistino, Maria Sobral, kiu verkis la 
teskton de Saĝulo. La desegnisto daŭre estas la sama, nia grafika aranĝisto Elison Simas. 


23 Niaj urboj, nia movado 
Uba malgranda urbo, sed ne malgranda movado. Tie aktivas tre diligenta kolegaro 
24 pri Esperanto-kluboj kaj ni 


Kiu aktiva esperantisto ne sentis ian ne difinitan angoron antaŭ la grandegaj malfacilaĵoj de 
la movada vivo? 


Internacia Panoramo 
Kongreso en Kolombio. Aleksandro Zamenhof en Brazilo. Antologia frazo de la UEA-prezidanto 
Ĉapelitaj literoj 
Reformemuloj eterne militantaj ne havas la apogon de Sylla Chaves 
Brazila Kroniko 
Trimonata revuo ne ĉiam povas prezenti tre freŝajn informojn, tamen ĉiuj gravegas 
32. varieteo 
Caetano Veloso, klasikulo de la brazila muziko, estas ja ĝuinda de niaj legantoj 
33. Literaturo 
Monteiro Lobato verkis, Paulo Sergio Viana esperantigis...kaj jen du azenetoj sur niaj paĝoj 


34 Pensume 


Homaranismo kaj komerca entreprenado povas kunvivi harmonie, laŭ la rubrikisto 


Pri la nuna numero 


Tre malfruiĝinta numero 


Kio okazis, ke la nuna numero de nia revuo Brazila Esperantisto tiom malfrue aperas? Sub ĉiuj cirkonstancoj, kulpas 
pluraj neatenditaĵoj. Sed oni jam vigle prilaboras la venontan numeron kaj la tuta skipo pretas laboregi por superi la malfruecon. 

Nu, la 316a numero de BE prezentas pli da artikoloj kaj malpli da raportoj ol la lastaj numeroj de la nova fazo. Ĉu tio 
ĉi plaĉas al la legantoj? Ni treege ŝatus ricevi viajn komentariojn, ĉar estas ja la legantoj kiuj devas starigi la gvidlinion de 
nia revuo. Via opinio tre gravas por la perfektigo de nia laboro. Sen la partopreno de niaj gelegantoj, ĉiam restos senresponde 
en niaj kapoj la demando ĉu ni fakte estas sur la plej bona vojo. Koran dankon! 

21 jaroj 


kulturo kaj kiom da novaj talentoj ekfloris dum la 
periodo ĝis la nuntempo? Ĉu evoluis la 
instrumetodoj de Esperanto en nia lando en la 


E lastaj jaroj? 

o Ĉu ni estas nun pli bone preparitaj por 
; n 1981, unuafoje en la historio dela monda engazetarigi tiun mirindan fenomenon, nome 
i esperanto-movado okazis Universala grandegan internacian kongreson sen inter- 
Kongreso en la suda hemisfero. Ja historia pretistoj? El la tiamaj entuziasmaj brazilaj 
7 fakto, des pli grava por ni, brazilaj esperantistoj, esperantistoj, kiom da kabeis? Kial? Kiom da plu 
„ĉar tiu gravega evento okazis en Brazilo. aktivas? Kiuj kaj ĉu ili utiligas ankoraŭ la samajn 
Jen 21 jaroj post tiu ĉi memorinda konkero de movadajn labormetodojn? Kiom da novuloj 
» la tiama esperantistaro en nia lando, la plej gravan aldoniĝis al niaj vicoj? Kiom vigle prosperis Brazila 
e elmontraĵon de nia forto oni denove okazigos ĉi Esperanto-Ligo en tiu periodo inter la unua UK 
/ tie, la venontan jaron en la nordorienta Fortaleza. en suda hemisfero kaj nun la dua en nia lando? 
o Nu, tio devas esti momento por starigo de pluraj «Ĉu niaj e-asocioj estas nuntempe pli bone 

0 demandoj: strukturitaj ol antaŭ du jardekoj? 
Kiom funde evoluis nia movado en tiu 21jara La respondoj al tiuj demandoj foje estos 
periodo, kvante kaj kvalite? Kiom da brazilaj malentuziasmigaj, foje ne. Plej gravas, ke ĉiu 
“esperantistoj partoprenis la 66-an Universalan esperantisto en Brazilo klopodu individue respondi 
7 Kongreson de Esperanto kaj kiom da partoprenos al tiuj demandoj, kaj samtempe decidi kiajn 
4. la 87-an? Kiom da aktivaj asocioj ekzistis tiam, respondojn ni donos al ili en la jaro 2023, kiam 


kiom da nuntempe? Kiom vigla estis la tiutempa 
intelekta kontribuo de Brazilo por la monda e- 


espereble ni akceptos plian Universalan Kongreson 
de Esperanto. 





Brazila Esperantisto 

Aperas trimonate 


Eldona Stabo 
Departemento pri Komunikado - Direktoro: Francisco Mattos de Oliveira Ĉefredaktoro Fabricio Valle 


Konstantaj kunlaborantoj Jimes Milanez, Cicero Soares Ĉi-numeraj kunlaborantoj Rafael Lins, Fernando Pita, J. Pacheco, Marcos Pimenta, A. Sartorato, Josŝ Reis, Julio Calegari, 
J. Piton, Paulo Riehl, Agnes Geelen, J. Marques, isis Okabe, Jorge Teles, Maria Sobral, Waner Marliere, Alberto Flores, Sylla Chaves, Pavlo Viana, G. Grattapaglia Grafika aranĝo kaj enpaĝigo Elison de Novais Simas 
Grafika asistado Luciana Nascimento Maria Korespondantoj en Ameriko Roberto Sartor (Argentino), Santiago Alvarez (Kolombio) kaj Julio Zevallos (Peruo) 
Revizio kaj tradukado Carios A Pereira, Carlos Maria, Francisco Mattos de Oliveira, Jimes Vasco Milanez kaj Valerio Rodolfo. 


Redakcio ĉe BEL-sidejo 
Pri la subskribitaj artikoloj respondecas la aŭtoroj mem » Abonebla ĉe UEA kaj ELNA 


Brazila Esperanto-Ligo = hb 

Sidejo Ed. Venancio lli - Sala 307, Setor de Diversĉes Sul Poŝtadreso Caixa Postal 03625, 70084-970 Brasilia ~ DF 

Estraro 
Prezidanto: Licio de Almeida Castro Vic-Prezidanto: Carlos Maria 
1-a Sekretario: Enivaldo Alves Silva 2-a Sekretario: Casildo Gomes Vieira 3-a Sekretario: Adirson Messias Lima 
~a Kasisto: Jose Carlos Dorini Ramos 2-a Kasisto: Maria das Dores Goes 
Departementoj 
Administrado: Adirson Messias Lima Eksteraj Rilatoj: James Rezende Piton Eldonado: Elison de Novais Simas Informadiko: Paulo de Tarso Cardoso 
Instruado: vakas Komerco: Aymorĉ Vaz Pinto Komunikado: Francisco Mattos de Oliveira 
Kontrola konsilantaro 
Josĉ Souza Melo, Waldir Antonio Silvestre, Wilson Alvares de Oliveira, Carlos Caixeta Borges, Luiz Fernando Cunha Vencio kaj Sĉrgio Neri da Mata 
Federacia Konsilantaro 
Prezidanto: Fabricio Rodrigues Valle Vic-Prezidanto: Jannes Markus Mabesoone 
KomitatanojA 
James Rezende Piton kaj Symilde Schenk Ledon 
Ĉefdelegito de UEA 
Symilde Schenk Ledon 








Licio Castro 


Ĉiun trian jaron la membraro de Brazila Esperanto-Ligo elektas novan estraron, de kiu ĉiam oni atendas viglan 
agadon, iniciatemon, kreivecon kaj konstantan sindediĉon al la administrado de la landa movado. Nu, la estraro 
elektita en la pasinta julio, sub la gvido de Licio de Almeida Castro, emerita kuracisto, prezentas kiel sian plej 
ambician celon la surstratigon de Esperanto, tio estas, amasan kaj regulan diskonigadon de Esperanto. La unua 
paŝo estis la kreado de la Departemento pri Komunikado, kiu havos la taskon konkretigi la planojn por tiu surstratigo. 


Pri tiu kaj aliaj temoj la nova prezidanto de BEL prezentas siajn vidpunktojn. 


BE En la pasinta julio vi 
fariĝis la nova prezidanto de 
BEL, por trijara periodo. Nu, kiu 
motivo plej forte instigis vin por 
tiu laboro? 

Licio Castro Unue, mia sper- 
to kiel prezidanto de Esperanto- 
Asocio de Brasilia kaj ankaŭ de 
la organiza komitato de la 37-a 
Brazila Kongreso de Esperanto, 
kies estraranoj kaj membroj 
multe kuraĝigis min akcepti la 
novan defion. Due, la forta 
deziro plu labori en la esperanto- 
movado. Trie, la honora invito 
de BEL-estraranoj, ĉefe de la 
tiama vic-prezidanto, Jos€ Carlos 
Dorini. Fine, mi forte konvin- 
kiĝis, ke gvidi Ligon kune kun 
seriozaj kaj laboremaj homoj 
certe alportos bonajn rezultatojn 
por la movado. 


BE Oni povas konstati, ke la 
laborprogramo de la nova 


Ni laboru 


estraro estas tre ambicia. Kiam 
la brazila esperantistaro povos 
ekĝui la unuajn atingojn? 
Licio Castro Prave, nia 
laborprogramo estas ambicia, kaj 
ĝi estis la rezulto de multaj 
diskutoj, analizoj kaj decidoj, 
sed estas evidente, ke oni ne 
atingos ĉiujn celojn subite. 
Tamen oni baldaŭ ĝuos kelkajn 
fruktojn, ekzemple la unuajn el 
la Departemento pri Komuni- 
kado, kies kontaktoj jam per- 
mesis novajn rilatojn celante 
kunlaboron de ĉiuj, kiuj vere 
deziras la progreson de nia 
movado. En nia sidejo, valora 
fakulo pri ekonomio faras gravan 
esploron, celante “radiografion” 
de BEL, kies konkludo certe 
elmontros al la nova estraro la 
vojon por plibone plani, organizi 
kaj efektivigi niajn projektojn. 
BE Estas sciate kiom mal - kaj 
miskonata estas E-o inter la 


kune 


Sloganoj ordinare sonas bonintence sed ofle signifas 
nenion sur la kampo de la praktika vivo. 

Tamen, por ni la slogano “Ni laboru kune” ne povas 
esti nur retoriko, sed realaĵo vivanta kadre de nia strebado 
por la antaŭenigo de Esperanto en Brazilo. 

| Ni ja laboru kune: individuoj, lokaj kluboj , ŝtataj asocioj 


kaj Brazila Esperanto-Ligo. 


intervjuo 


ĝenerala publiko. Ĉu vi povas 
prezenti la ĉefajn trajtojn de via 
laborprogramo sur la kampo de 
diskonigado de nia lingvo? 
Licio Castro Laŭ nia 
platformo, la revuo Brazila 
Esperantisto jam tion faras, 





celante ĉiujn esperantistojn, kiuj 
ĝin legas. Sed kadre de la 
proponoj ni deziras diskonigi 
Esperanton al la neesperantistoj, 
8 pere de kelkaj rimedoj, kiuj 
r inkluzivas projekton por 
portugallingva gazetaro kaj 
ankaŭ per konstanta ret-laboro. 
Oni scias, ke por atingi 
nian celon, tio estas, 
pligrandigi la nombron de la 
esperantistoj, oni nepre 
diskonigu Esperanton. Do, 
; tio estas la ĉefa motoro de la 
ro agado de Brazila Esperanto- 
0 Ligo, ekde nun. La unuajn 
paŝojn ni jam faras tiucele kaj 
baldaŭ la diskonigaj agoj 
surstratiĝos. 


BE Kiel statas la financoj 
de BEL? Kion la estraro faros 
por plibonigi la financan 
situacion de la institucio? 

Licio Castro BEL~estraro 
atendas studojn pri la eko- 
nomia profilo de Ligo, pere 
de fakulo. 

Nia financa situacio ne 
estas timiga ĉimomente. 
Kompreneble, la Departe- 
mento pri Komerco jam agas 
kun la celo intensigi la gene- 
radon de monrimedoj por 
subteni la neprofitdonajn 
aliajn sektorojn de BEL. 


BE Kion ni atendu de la 
Federacia Konsilantaro de BEL? 

Licio Castro Kompreneble, 
ke ĝi plenumu ĝian taskon, ĉar 
ĝi havas gravan funkcion kadre 
de nia movado. BEL-estraro 
siaflanke klopodos por la 
plenumado de ĉiuj proponoj 
aprobitaj por plibonigo de nia 
movado. Aliflanke, estas necese, 
ke la ŝtataj asocioj pli firme 
engaĝiĝu en la laboro por la 


progresigo kaj pliperfektigo de 
la federacia sistemo kaj en la 
komuna strebado naciskala. 

Nu, estas evidente, ke BEL 
kaj FK jam laboras kune. 

BE Partoprenis la 37-an BKE 
la tiama UEA-vicprezidanto, 
Renato Corsetti, kiu tuj poste 


BEL 
estas 
preta 

kunlabori 
kun 
eventualaj 
planoj por 
plifortigi 
la 
tutmondan 
movadon, 
kaj specife 
la 
amerikan. 


elektiĝis prezidanto en Zagrebo. 
Nu, el tiu persona kontakto, ĉu 
oni difinis gvidlinion por la 
kunlaborado inter BEL kaj 
UEA? 

Licio Castro Tre bone marŝas 
la rilatoj inter BEL kaj UEA. Ni 
kaptas la okazon por gratuli la 
novan prezidanton de UEA, 
Renato Corsetti, dezirante al li 
sukceson en lia nova tasko. BEL 


estas preta kunlabori kun 
eventualaj planoj por plifortigi la 
tutmondan movadon, kaj specife 
la amerikan. 

Cetere, tio estas rezulto el la 
personaj kontaktoj, kiujn ni havis 
dum la 37-a Brazila Kongreso de 
Esperanto, permesante al ni 

rigardi esperplene streĉan 

interkunlaboradon kun 
UEA. 

La fakto estas, ke BEL 
ĉiam kunlaboros kun UEA. 
Pri eventualaj planoj, 
siatempe ni diskonigos la 
koncernajn informojn. 


BE Tuj poste la elekto de 
la nova estraro de UEA, 
kelkaj veteranaj oficistoj de 
ĝia centra oficejo demisiiĝis, 
sub la preteksto, ke la nova 
prezidanto de nia monda 
asocio estas Renato Corsetti. 
Kiu estas via opinio pri tiu 
okazintaĵo? 

Licio Castro Oni 
konsideris tiun fakton kiel 
krizon, sed mi ne vidas la 
aferon tiel. Demisiiĝo estas 
rajto de iu ajn, laŭvole. Do, 
tiu okazintaĵo estas normala, 
ĉefe en institucioj kiel UEA. 
Kompreneble, la demisii- 
ĝintoj certe havis motivojn 
laŭ siaj propraj vidpunktoj 
kaj oni devas ilin respekti. 


BE En 2007, Brazila Es- 
peranto-Ligo centjariĝos. Ĉu jam 
oni planas la feston? 

Licio Castro BEL-estraro jam 
analizas kelkajn sugestojn pri tio 
kaj oni atendas pliajn, ĉiam 
laborante kune kun ĉiuj brazilaj 
esperantistoj. La festo estos ju pli 
impona, des pli ni sukcesos 
pligrandigi la nombron de 
esperantistoj en nia lando. f 


Prepare al vera Universala 
Kongreso en Afriko 


Agnes Geelen 


trangaj aferoj okazas en la 

mondo. Vere strangaj. 

Ĉu vi aŭdis, ke la usona 
firmao Microsoft enkondukis la 
rimedojn por skribi per la 
ĉapelitaj literoj de Esperanto sen 
iu ajn peto fare de esperantistoj? 
Nu, bone, ili certe enuis pro la 
130 projektoj de reformo de la 
alfabeto por forigi la super- 
signojn, kaj pro la batalemo de 
iliaj subtenantoj. 

Ĉu vi aŭdis, ke Unesko 
komencas taksi esperantistojn 
seriozaj, subskribis partnerecon 
kun UEA pri la Jardeko por 
Kulturo de Paco? Nu, bone, tio 
nur estas signo de la profunda 
krizo de Unesko kaj ne de 
alproksimiĝo de la fina venko. 

Ĉu vi aŭdis, ke seriozaj 
lingvistoj asertas ke Esperanto 
estas pli afrika ol eŭropa lingvo? 
Nu, bone, tio ne estas tiel stran- 
ga. Ĉiuj scias ke Zamenhof prenis 
la sonojn de Esperanto el la 
svahila, la gramatikan sistemon 
el la araba kaj etiopa, amaseton 
da radikoj el la afrikansa, ktp. 

Parolante pri Afriko, ĉu vi 
aŭdis, ke la “Universala Kongre- 
so” okazos ĉi-vintre en Afriko? 

Ne, tion mi ankoraŭ ne aŭdis, 
sed tio estus vere stranga. 
Efektive, malgraŭ la strangeco, 
tio ŝajne vere okazos, mi scias, ke 
iu vidis la prezidanton de UEA 
„mendi flug-biletojn por si kaj 
por ĉiuj siaj familianoj. Kaj tio 
estas nenio kompare kun la 
pretigoj farataj de la belgaj 
esperantistoj, kiuj laŭdire 
organizos grandan karavanon al 
Afriko ĝuste por tiu okazo. 


Sed kia estos ĉi tiu nov-speca 
universala kongreso? Nu, ĝi ne 
enhavos la kutimajn progra- 
merojn tre tedajn de UK-oj. 
Ekzemple tri-horaj prelegoj pri 
lingvaj problemoj en la scienco 
estos rigore malpermesataj. 
Aliflanke oni jam nun aranĝas 
serion da aranĝoj en la najbaraj 
landoj Ganao, Togolando, 
Benino kaj Niĝerio, tiel ke la 
eksterkontinentaj gastoj povos 
salti de unu nacia kongreso al 
alia kaj koni la tutan regionon. 

La tempo estos de kristnasko 
2001-a al la unuaj tagoj de 
januaro 2002-a. 

Eblas, tamen, ankaŭ parto- 
preni nur parte, se oni ne havas 
sufiĉe da libera tempo. 

Ŝajne la organizantoj de tiu 
evento garantias amason da 
afrikaj dancoj kaj piedpilko- 

ludoj, kiujn oni spektos. 

Ne mankos (tamen mallon- 
gaj) paroladoj en Esperanto, 
salutoj de urbestroj, aŭ eĉ labor- 
grupoj (kiujn oni povas eviti per 
la facila preteksto, ke oni fartas 
malbone pro la kultura ŝoko). 

Amasa partopreno de ekster- 
kontinentanoj estos utila por igi 
niajn afrikajn samideanojn 
renkonti neafrikajn parolantojn 
de Esperanto kaj forlasi siajn 
strangajn ideojn pri tio, ke 
Esperanto estas afrika lingvo. 

Informojn pli detalajn oni 
povas ricevi de Agnes Geelen 
agnes(Qesperanto.be aŭ Gbeglo 
Kofi esp.logo(Dcafe.1g . 

Ĉu vi aŭdis, ke tiuj, kiuj par- 
toprenos ĉi tiun ekster-serian 
Universalan Kongreson, kaj 
amuziĝos kaj signife helpos la 
finan venkon alproksimiĝi? f 


„niĉon — unu el la plej pro- 


tre fruktodona kampo 

por la disvastigado de 
Esperanto. La nombro de 
iniciatoj tiuflankaj kreskas 
ĉiutage, kaj multaj personoj 
ekkonas la lingvon navige 
tra la reto. Por atenti tiun 


I nterreto jam montriĝis 


mesplenaj por Esperanto 
nuntempe - la instruado de 
la lingvo per la reto fariĝas 
necesa por la plena sukce- 
sigo de niaj streboj en la nova medio. 

Ekzistas jam pluraj kursoj tiaj, kaj por 
memlernado kaj por studado kun helpo de 
instruisto. Unu el la pioniraj en Brazilo, CER - 
Curso de Esperanto pela Rede (Kurso de 
Esperanto per la Reto) konsistas el 10 lecionoj, kaj 
disponigas al ĉiu el siaj lernantoj apartan korek- 
tanton, kiu forigas dubojn kaj korektas ties 
ekzercojn. Kunordigata de Jos€ Joaquin Lunazzi 
(kultura(Desperanto.cc), el Kultura Centro de 
Esperanto - Campinas, CER jam diplomis pli ol 
250 personoj, kaj miloj da retanoj jam prenis 
almenaŭ la unuan lecionon. Dekomence CER 
funkciis nur retpoŝte, per interŝanĝado de mesaĝoj 
inter korektanto kaj komencanto, sed nuntempe 
ĝi translokiĝas al la plurrimeda TelEduc, sistemo 
por perreta instruado de Unicamp (la Provinca 
Universitato de Campinas). La adreso de CER: 
wunw.aleph.com.br/kce/cer. him 

Ankaŭ tute perreta estas CEI - Curso de 
Esperanto pela Internet (Kurso de Esperanto per 
Interreto), de Adonis Saliba, ĉe http:// 


ee el alto, 








www.esperanto.org.br/veki/ 
cei-br.. Por memlernado, 
kurso de CEI disponigas lecionaron, 

to kiun la interesato studas 
navige tra ĝiaj retpaĝoj. 
CEI similas al la programo 
VinKE (Vindoza Kurso de 
Esperanto, de Adonis 
ankaŭ), pionira je la 
instruado de Esperanto 
per komputilo. VinKE kaj 
multaj aliaj utilaĵoj estas 
senpage kopieblaj ĉe 
www.esperanto.org.br/arquivos. VinKE ankaŭ 
disponeblas hispane. 


Kurso de Esperanto 


Tiel nomiĝas la plej nova eblo por lerni 
Esperanton perkomputile. La programo “Kurso 
de Esperanto”, de Carlos Andrade Pereira, 
konsistas el 11 lecionoj, bazitaj je la perreta kurso 
de Esperanto-Societo Kebekia (www3.sympatico.ca/ 
esperanto/esk.htm), la sama uzita de CER. Enestas 
prononcaj ekzemploj, kiuj igas la lecionojn pli 
allogaj kaj fruktodonaj, krom la agrablo trovi la 
muzikon Bluaj Fragoj, de Merlin, kiu brile fermas 
la lastan lecionon de Kurso de Esperanto. La 
sukceso de la unua versio estis tiel granda, ke 
baldaŭ aperis dua versio, kun eĉ pli da prononcaj 
ekzemploj, kaj tradukita al pluraj lingvoj. Nun, ĝi 
jam disponeblas en la portugala, angla, hispana, 
franca, korea, itala, norvega, pola, ĉeĥa, dana, 
litova kaj sveda. 

Vizitu wwuw.cursodeesperanto.com.br 


Kultura Centro de Esperanto — Campinas www.esperanto.cc 


Zorgata de James Rezende Piton, la tre utila retpaĝaro de KCE enhavas tre interesajn servojn kaj informojn, kun eroj en la portugala kaj en 
Esperanto. Por la retanoj kiuj serĉas bonajn artikolojn pri Esperanto, la kolekto disponebla en ĝi estas nepre vizitinda. Ankaŭ elstaras la apoginda 


“Projekto Kelter” (elektronikigo de esperantaj libroj), kaj CER (vidu pliajn informojn supre). 
Pinarbara Esperanto-Grupo www.rantac.com.br/users/alls 


En la trilingva retejo de PEG (en la esperanta, portugala kaj angla) atendas vin la karaoke-muzikoj kiuj antaŭnelonge elstaris en la fama brazila 
retejo Cante! (www.uol.com.br/cante - vidu BE Junio 2001, paĝo 28). Jam disponeblas pli ol 60 kanzonoj. Antonio Luis Louren o dos Santos, la 
paĝestro, ankaŭ ellaboris la tre bonan elektronikan vortaron “ALLS Vortaro”(Portugala/Esperanton - Esperanto/Portugalan), senpage elŝuteblan. 


"Jimes Milanez estas studento pri elektro. 





La murdisto de 


luphomo 


Josenildo Marques da Silva” 


am de longe li volis 

koni tropikan lan- 

don, kie dum la tuta 

jaro la suno brilas, la 
naturo ŝajnas pli pro- 
ksima kaj komprenebla, 
tamen ankaŭ sovaĝa kaj 
mistera. Tra la fenestro de 
la aviadilo eblis vidi 
belegajn pejzaĝojn el 
arbaro, la tiel nomata 
“verda infero”. La vetero 
estis tre varma, cetere 
ankaŭ kiel la bonvenigo, 
kiun li ricevis de la gas- 
tiganto, kun kiu li kores- 
pondis antaŭ nelonge. Ili 
devis iom vojaĝi, ĉar la 
flughaveno kuŝis iom mal- 
proksime de la loko, kie la 
gastiganto loĝas. 

— Ĉu vi bone vojaĝis? — 
demandis la gastiganto. 

— Jes, mi bone vojaĝis. La 
flugo estis tre trankvila — la gasto 
respondas. 

— Mi ne scias ĉu iam mi 
kuraĝos vojaĝi per aviadilo. Ĉu 
vi nervis dum la vojaĝo? 

— Ne, mi ne nervis. Tio esta 
pli malpli normala por mi. 

- Laŭ viaj skribaĵoj mi 
konkludis, ke vi ja estas amanto 
de la verdo, de la naturo, ĉu ne? 

— Ĵes, mi tre amas la naturon, 
ekde mia infanaĝo. Ĉu vi ne ŝatas 
la naturon? 

— Mi ŝatas ĝin, sed eble tial ke 
mi loĝas ĉi tie, proksime de ĝi, 





mia sento pri ĝi ne estas tiel 
granda, kiel la via. Tamen tio ne 
signifas, ke mi ne kunĝuos ĉiun 
momenton dum via restado, ĉar 
mi montros ĉion vidindan al vi. 

La sekvajn tagojn ili jam 
elprofitis ĉiun momenton. Ili 
naĝis en riveroj, kaptis fiŝojn 
tage kaj nokte, promene rajdis 
sur ĉevaloj kaj ekskursis kun 
aliaj naturamantoj al foraj 
regionoj. 

La bieno de la gastiganto 
staris iom malproksime de la 
urbeto, kien li iris kelkfoje dum 
la monato por aĉeti bezonatajn 
aĵojn. Ĉar la gasto volis koni 
ankaŭ ĝin, iun matenon ili iris 
tien. Tie ili renkontiĝis kun la 
policestro. 


“Josenildo Marques da Silva estas talenta kabeinto, Ĉu pro la luphomo? 


— Bonan tagon - diris 

la policestro. — Vi, 

murdisto de lupho- 
moj, ĉu vi bonfartas? 

— Jes, mi bonfartas, 

sed bonvolu ne nomi 

min tiel, ĉar vi ja scias, 

ke mi ne ŝatas. — 

respondis la gastiganto. 

— Mi ŝercas, kom- 

preneble, ĉar mi scias ke 

vi ne ŝatas tion. Mi de- 

vas paroli serioze kun vi, 

bedaŭrinde pri afero tute 
malagrabla. Tre eble la 
danĝero revenis. Kelkaj 
personoj el malprok- 
sima bieno estis terure 
murditaj, kiel tiutempe. Mi 
informos al vi pri novaĵoj. Ĝis 
baldaŭ. 

— Ĝis. 

Post la vespermanĝo ili restis 
kontraŭ la domo, en la korto, 
sidiĝintaj sur luloseĝoj. En la 
ĉirkaŭaĵo apenaŭ eblis vidi ion 
kaj la silenton rompis senĉesa 
krikrio de griloj kaj kvakado de 
ranoj. 

- Estis videble, ke via 
interrilato kun la urbanoj estas 
tre amika — diris la gasto. 

— Jes, sed mi senvole fariĝis 
tre konata de ili. Vi scias, ke en 
malgrandaj urboj ĉiuj loĝantoj 
konas unu la alian. Mi fariĝis 
tre konata ĉar ĉirkaŭ du jaroj, 
kiam mi ekloĝis ĉi tie, okazis 
malbonaj aferoj al preskaŭ ĉiuj. 

Rakonto 


Bedaŭrinde, ŝajnas ke ĉio reko- 
menciĝis laŭ tio, kion diris al mi 
la policestro. 

— Ĉu vere? Ĉu mi rajtas 
demandi pri kio okazis? 

— Nature, sed unue mi volas 
demandi vin ĉu vi kredas je 
luphomoj? 

— Mi scias, ke estas aferoj tute 
neklarigeblaj en la mondo, sed 
mi ne kredas je tio — repondis la 
gasto iel dube. 

La gastiganto faris silenton. 
En la ĉielo malmulte da steloj 
estis videblaj kaj la luno estis 
kovrita de malbelaj nuboj 
disirantaj. 

— Kelkaj personoj el la urbe- 
to nomas min murdisto de 
luphomoj. Mi rakontos la kialon. 
Kiam mi ekloĝis tie ĉi, en foraj 
bienoj okazis murdado de bes- 
toj kaj homoj. Unue oni pensis, 
ke temis pri sovaĝa besto el la 
arbaro, eble iu tigro. La polices- 
tro organizis grupojn por ĉasi 
ĝin, sed ili trovis neniun. lun ves- 
peron mi estis ĉe la bieno de 
sinjoro Nikolo, pritraktanta 
kelkajn aferojn kun li kaj tiam li 
elmontris sian timon. 

— Vidu, mia kara -— li diris — 
ĉar mi estas iom pli maljuna ol vi 
kaj loĝas ĉi tie jam de longe, tial 
mi asertas al vi, ke mi jam vidis 
strangajn aferojn en mia vivo. 
Tiu urbeto, kiun vi konas, tiam 
konsistis el pli malpli dudek 
domoj kaj la arbaro estis pli vasta, 
densa kaj malpli konata. Tiam 
ankaŭ ne okazis tiom multe da 
bruligoj, kiom nuntempe. Mi 
asertas, ke ĉi tiu regiono estas 
malbenata. 

— Li rapide leviĝas kaj iras al 
iu ĉambro. Revene li portis mal- 
grandan keston el ligno sur la 
mano. Malferminte ĝin, li mon- 
tras plurajn kuglojn por pafilo. 


— Vidu - li diris — ĉi tiuj klugoj 
ne estas ordinaraj, ili estas el 
arĝento, ĉar nur per ili estas eble 
mortigi la monstron, kiu murdas 
niajn bestojn kaj najbarojn. Ĝi ne 
estas tigro, nek iu alia besto el la 
arbaro, ĝi estas luphomo. Vi 
estas juna kaj tial ne emas kredi 
tiajn aferojn ŝajne fabelajn, sed 
mi petas, ke vi prenu kelkajn ku- 
glojn kaj uzu ilin se estos necese. 

Fakte ni ne emis kredi lian 
historion, sed li parolis tiel seri- 
oze, ke mi iom kredis la ekziston 
de luphomoj. Subite ni aŭdis 
blekon de ĉevaloj kaj sekve 
ankaŭ aliaj bestoj ekfaris bruon. 
Sinjoro Nikolo prenis du pafilojn 
kaj donis unu al mi. Malrapide 
mi malfermis la pordon, paŝis 
atente kaj eliris el la domo. La 
nokta nigro superregis, kvankam 
la lunlumo esti tre forta. Mi vidis 
neniun kaj decidis rondiri ĉir- 
kaŭ la domo. Kiam ni estis 
malantaŭ ĝi, tiam ni aŭdis bruon 
el sur la tegmento. Mi rapide 
turnis min kaj sekve iu saltis sur 
mian amikon. Mi pafis unu, du, 
tri, kvar fojojn kontraŭ la besto, 
kiu staris sur sinjoro Nikolo. Ĝi 
falis flanke de li kaj rapide li 
leviĝis. Post iom da trankvila spi- 
rado ni alrigardis la beston kaj 
surpriziĝis pro la viditaĵo. Ĝia 
kapo tre similis al kapo de lupo, 
sed la korpo estis pli homa. 
Aŭdinte la pafadon, kelkaj bien- 
servistoj alproksimiĝis kaj ankaŭ 
surpriziĝis. Post iom da tempo la 
luphomo transpasis al sia homa 
formo. Sinjoro Nikolo tuj rekonis 
lin, temis pri lia amiko, kiu loĝis 
en malproksima bieno. 

Mi decidis enterigi lin en la 
arbaro. Ŝajnis, ke la teruro fini- 
ĝis, sed mi neniam trapasis 
similan situacion kaj ĝi restis for- 
te en mia menso. Mi decidis 


vojaĝi por forgesi ĉion kaj iris al 
la domo de miaj geonkloj, kie mi 
pasigis kelkajn semajnojn. 
Tamen mi forgesis nenion. Iun 
vesperon mi revenis, ĉar mi 
bezonis paroli pri la afero kun 
sinjoro Nikolo. 

Li kiel kutime bonvenigis 
min. Dum mia parolado mi 
rimarkis en lia mieno ian mal- 
ĝojecon, tamen mi demandis ne- 
nion pri tio. Estis ĉirkaŭ nokto- 
mezo kiam ni eliris el la domo. 
Ni ankoraŭ parolis ĉe mia aŭto 
kiam, sentinte doloron, sinjoro 
Nikolo falis sur la teron. Mi 
klopodis lin levi kaj kriis por 
helpo. Dum mia klopodo levi lin 
mi rimarkis, ke li tre ŝvitis. 
Abrupte li forte puŝis min kaj fa- 
linte sur la teron mi teruriĝis, 
kiam mi vidis, ke liaj trajtoj tute 
ŝanĝiĝis. Antaŭ miaj okuloj pli 
kaj pli li akiris lupecan formon. 
Mi provis kuri, sed li saltis sur 
min kaj ni komencis lukti. Ni 
ruliĝis tien kaj reen, mi jam ne 
eltenis daŭrigi, miaj fortoj ekmal- 
aperis, kiam mi aŭdis pafojn. La 
luphomo kuris, sed la pafanto 
plu pafis kaj trafis ĝin, kiu falis 
morte. Mi ankoraŭ konsciis kiam 
mi vidis policistan figuron ĉe mi. 

— Jen mia historio. Ĉu nun vi 
kredas je luphomo? — demandas 
la gastiganto. 

— Mi ne scias kion diri. Ĉio tio 
konfuzis min. 

Ili silentis. En la ĉieloj kelkaj 
steloj briletis. La nuboj kovrintaj 
la lunon tute disiras kaj lunlumo 
iĝas pli forta, La gastiganto rom- 
pas la silenton: 

— Estas pafilo kun kugloj el 
arĝento sur la manĝotablo. La 
antaŭa malbenato ne murdis 
min, sed ĝi vundis kaj kontaĝis 
min. Hodiaŭ...malbene...estas 
plenluno. £ 


Programo por la reformo de la 
interhoma komunikiĝo 


isis Okabe 


vankam oni vivas socie, 

oni ankoraŭ agas 

-individuece, preten- 
dante esti iom pli ol la aliaj kaj 
arogi al si privilegiojn. Pro tiuj ĉi 
kialoj la homoj timas esti 
amikemaj, esti sinceraj, karitataj, 
fidi je la aliaj. Tio estas produkto 
de la aktuala strukturo de la 
malsana stato de nia socio. 

BEJK-programo celis kunigi 
la gejunularon, rompi la indife- 
rentecon, malamikecojn, antaŭ- 
juĝojn kaj aliajn malvirtojn. Pe- 
re de la programo oni celis 
stimuli noblajn kvalitojn de nia 
gejunularo. 

Komence Neusa Priscotin el 
Ribeirĝo Preto, plej konata inter 
la junularo kiel onjo Mima, invi- 
tis la gejunulojn al interrilatiga 
ludo. Tiu ludo helpis la junulojn 
koni preskaŭ ĉiujn de la grupo 
kaj kuraĝigis la timemulojn 
partopreni kaj amikiĝi. Poste 
BEJO-anoj Bia Croys kaj Murilo 
Ferreira (el Barretos-SP) instruis 
cirklajn dancojn. La dancarto kaj 
muziko stimulis la junularon 
senstreĉiĝi kaj senarmiĝi. Ĉiuj 
dancis kun ĉiuj, cirkle ŝanĝante 
la paron: tiel la etoso estis pura 
amikeco kaj ĝojo. 

Jimes Milanez el Campinas 
gvidis interesan kulturan ludon 
per kiu amuze oni lernis grama- 
tikon, literaturon, historion kaj 

: kulturon de Esperanto. 

Julio Calegari el S3o Paulo 
instruis al la junularo ĉukpilkon. 
Per tiu ludo li montris al ni ke 
ne ĉiu sportludado estas 











“Disko-manovrigisto 


agresema kaj 
perforta. 
Kiam la lu- 
dantoj estas 
amikemaj, ne 
gravas kiu te- 
amo venkos la 
ludon kaj ĉiuj 
kapablas ĝui 
pace kaj har- 
monie, 


La t.n. 
Laika festo 
estis alia in- 
teresa pro- 
gramo de 
BEJK. La 
balo okazis 
en dancejo proksime al la 
kongresejo, rezervita nur por 
esperantistoj danke al Edvaldo 
Junior (Brasilia), kiu rolis ankaŭ 
kiel nia oficiala turisma gvi- 
danto. Tie oni dancis laŭ espe- 
ranta rokmuziko, danke al nia 
DM Roger kaj Julio Calegari kiu 
kunportis KD-ojn de Dolcxamar, 
Merlin, Persone kaj aliaj. 

Alia programo ekster la ofi- 
ciala estis la tradicia promenado 
tra la urbo post la Arta Vespero. 
Oni uzis la okazon por picumi kaj 
babili. 
























Oni havas 


multon por 
diri! Estas mul- 
taj amikoj pli- 
bone konindaj 
kaj por inter- 
ŝanĝi adresojn! 

Ene de la 
diskutlisto de 
BEJO «hitp.// 
br.egroups.com/ 
group/bejo- 
listo» ni bone 
rimarkis, ke BEJO trafis sian 
celon. Estis pluraj mesaĝoj 
kaj novaj junuloj komencis 
partopreni ĝin, kaj ili skribis 
entuziasme 
pri la kon- 
greso. Ni 
scias ke ne 
ĉiujn pro- 
gramerojn 
ni sukcesis 
plenumi, 
tamen ni 
scias ke tiu 
kongreso restos en la koro kaj en 
la menso de nia junularo kiel 
bona memoraĵo! 

BEJO dankas al Brazila 
Esperanto-Ligo, la organiza 
komitato, la gejunuloj Jimes 
Vasco Milanez, Molina V. 
Milanez kaj Carlos Eduardo de 
Oliveira, kiuj multe laboris en la 
organizado kaj dum la kongreso 
mem. BEJO dan al ĉiuj 
BEJO-anoj ĉar vere ĉiuj kon- 
tribuis al la sukceso de la 22-a 
Brazila Esperantista Junulara 
Kongreso. f 

Ez=AsE:gve-ny tinio 


Argentino en interrreto 


R. Sartor 


n lastaj dek 
jaroj, Espe- 
ranto eniris 


torente en interreton. 
Kaj rapide ekde la 
plej evoluintaj nacioj, 
esperantistoj komencis 
instruadi pere de 
retkursoj. 

Jam en la UEA- 
jarlibro 1994, paĝo 90, 
Derk Ederveen ofi- 
ciale rimarkis pri la 
fenomeno. 

Kompreneble en 
ĉiuj landoj ni havis 
niajn retpionirojn. En 
Argentino, Pablo Leon 
kaj Ruben Sanchez 
estis, se mi me eraras, 
la unuaj Esperanto- 
komputilistoj. 

En la fino de 1995, 
ni sukcesis havigi al ni 
komputilon en la apo- 
teko de Felicindo 
Abbruzzese, apud la 
sidejo de Kordoba 
Esperanto Asocio. Pere de ĝi, tuj 
ni eniris interreton kaj malkovris 
ke Esperanto jam estis ĉie, kun 
multaj paĝoj, forumoj, adresoj 
ktp. 

Rapide ni havigis al ni reta- 
dreson kaj ni komencis kontakti 
la retesperantistaron, tre mi- 
rigitaj de tia fenomeno, kiu ŝajnis 
al ni la fina venko! Ni eĉ fana- 
tikiĝis pri la reto, kaj ni poste eĉ 
lasis la poŝtan komunikadon, tre 
multekosta en nia lando. 

Iam aperis en sidejo de KEA, 
iu kordobana inĝeniero, Andres 





La argentinaj esperantistoj 
iom post iom enretiĝas. 
Tio ĉi certe impulsos la e-movadon en Argentino, 
kun pozitivaj sekvoj 
por la tuta latinamerika movado 


Ferreyra, kiu sufiĉe bone paro- 
ladis Esperanton kaj rakontis 
al ni ke li lernis la lingvon pere 
de la reta kurso de Marko 
Rauhamaa, el Finlando, kaj 
Andrejn Ananjin, el Rusio. Li 
kunportis al la sidejo por montri 
al ni sian porteblan komputilon, 
enhaviĝanta la kurson, vortaron, 
programon por legi la super- 
signojn, fari ekzercojn ktp. 
Poste li mem montris kiel fari 
hejmpaĝon rapide kaj senpage. 
Tiam, okaze de la 30-a festjariĝo 
de nia asocio, en 1997, li faris 


hejmpaĝon por ni kaj 
ĝin gastigis ĉe Geo- 
cities. 

Per la paĝo ni ri- 
cevis multajn mesa- 
ĝojn, de retanoj el la 
tuta lando kaj eĉ de 
alilandanoj, kiu de- 
mandis pri kursoj. 

Ĉar ni ne kuraĝis, 
pro manko de tempo 
kaj teknikaĵoj, orga- 
nizi tiujn kursojn, ni 
ĉiam resendis ilin al 
aliaj retkursoj el Bra- 
zilo, Ĉilio, Hispanio, 
ktp, ĝis ni mem, 
dank'al agado de 
Ruben Torres, enreti- 
gis la kurson de Jorge 
Hess, por libera uza- 
do. Ankaŭ ni starigis 
diskutliston, ni faris 
retbultenojn, aliajn 
paĝojn, por AEL kaj 
BEA. 

Plej laste Instituto 
de Esperanto, kiu 
dum multaj jaroj ofertis poŝtajn 
korespondajn kursojn, komencis 
oferti bazan kurson en la reto, la 
unua retkurso el Argentino, sub 
la gvido de Marcelo Casartelli, 
helpate de Renĉ Arce kaj Javier 
Saldaŭa. 

Do vere “esperantistoj nun 
sentas sin komunumo vastiĝanta 
sur unu lingvo. Kaj al ne espe- 
rantista publiko montras, ke 
Esperanto estas vivanta lingvo 
jam tutmonde disvastiĝinta...”, 
laŭ vortoj de Ivo Osibov, la nova 
UEA-Sekretario. E 


Internacia kaŭzo bezonas 
lokajn volontulojn 





La mondo bezonas pacon kaj unu el la konkretaj esprimoj de 
pacifismo, kiun la mondo ankoraŭ ne bone konas, estas Esperanto. 
La movado por internacia lingvo bezonas pli viglan agadon 
flanke de la esperantistoj por fariĝi pli vaste diskonigata. 


Engaĝiĝu tuj kaj aktivu entuziasme! 
Informiĝu ĉe via loka e-asocio 


Ni laboru kune! 

opite la mankoj la sukceso malmankis 


ia grandega kongresejo! 

Jen la plej ofta frazo de 

la kongresanoj je la unua 

kontakto kun la kongre- 
sejo de la 37-a Brazila Kongreso 
de Esperanto. 

Okazinta en la ja grandega 
Militista Lernejo de Brasilia, la 
plej grava evento de nialanda e- 
kalendaro ververe estis malhel- 
pata pro tiom vasta kongresa 
teritorio, ĉar iĝis pli facila la 
diasporigo de la partoprenantoj 
kaj multaj ofte perdiĝis inter unu 
programero kaj alia. Tamen, la 
fina rezulto estis pozitiva, laŭ la 
deklaroj de la partoprenintoj, 
kiuj verŝajne preferis fermi la 
okulojn pri la malperfektaĵoj de 
la organizado favore al la ne 
malmultaj pozitivaj aspektoj. 


Gravaj lecionoj por la estonteco 
Certe por la komitato kiu 
organizis la kongreson ne ĉion 
efektiviĝis laŭ la deziroj kaj 
planoj, sed tion ĉi oni ne devas 
pribedaŭri, ĉar multajn lecionojn 
oni povas ĉerpi por la orga- 
nizantoj de la venontaj brazilaj 
kongresoj. Eble la plej grava 
estas, ke esperantistoj ne tiom 
ŝatas laborkunsidojn kadre de 
kongresa programo. Tre klare 
montriĝis, ke kongreso devas esti 
ĉefe distriga kaj kulturiga, 
alivorte oni venas en kongreson 


por amuziĝi, lerni, babili kaj 


amikiĝi. Pezajn movadajn 
debatojn kaj laborkunsidojn oni 
devas lasi por la intervalo inter 
unu kongreso kaj alia, prefere 
okaze de regionaj specifaj 
eventoj. Tamen, historia mo- 
mento de la ĉi-jara BKE okazis 
ĝuste en laborkunsido, ekster la 
oficiala programo kaj lastmo- 
mente kunvokita: la kunsido de 
la esperantistoj el la ŝtato Minas 
Gerais, kiuj de longa tempo 
kvereladis sub la influo de du 
ĉefaj grupoj, SEM - Societo 
Esperantista de Minas kaj DEG - 
Disvastiga Esperanto-Klubo. Nu, 
kunveninte kadre de la 37-a 
BKE, ili finfine decidis favori 
novan sintenon, celantan la 
unuiĝon de la movado en tiu 
gravega brazila ŝtato. 

Nepre menciindas la parto- 
preno de Renato Corsetti, Ana 








Lowestein, Stefan Mac Gill kaj 
Atilio Rojas, kiuj kiel internaciaj 
gastoj de la kongreso multe 
kontribuis por la sukcesigo de la 
evento. 


Infankongreseto senmakula kaj 


Ĵunulara entuziasmo 

Unu el la pintaj aspektoj de 
la programo estis la infan- 
kongreseto, okazinta sub la 
zorgoj de membroj de la grupo 
Nova Erao, kiuj profesie sin 
dediĉas al edukado de infanoj. 
Do, nature ili aplikis siajn konojn 
por la organizado de la 
porinfanaj programeroj. Ludoj, 
kantado, malstreĉiga gimnastiko, 
lernado kaj promenado kaj al la 
Botanika Ĝardeno kaj al la Parko 
de la Minerala Akvo entuzias- 
migis kaj la infanojn kaj iliajn 
gepatrojn. Restis la konkludo, ke 
valoras la penon pli 
zorge atenti pri niaj 
infanoj. 

Aliflanke, mult- 
nombre la geju- 
nuloj plene ĝuis 
ĉiujn momentojn 
de la kongreso, kaj 
pri tio vi povas pli 
bone informiĝi ĉi- 
numere en la ra- 
porto de Isis Okabe 
(paĝo 11). 





Vesperoj kaj momentoj de arto 


Tri artaj vesperoj, koruso en 
la solena malfermo kaj orkestro 
de gitaroj en la fermo, krom la 
ĉiutagaj artaj momentoj faris el 
la kongreso preskaŭ artfestivalo. 

En la unua arta vespero 
prezentiĝis Flvio Fonseca kaj la 
muzikbando Cor das Cordas, la 
duan Merlin, kiu daŭre fosas sian 
sulkon en la apenaŭ ekzistanta 
e-muzikmerkato, dum la tria arta 
vespero estis dediĉita al araba 
danco, deklamado de poemoj, 
skeĉoj, muziko kaj la profesia 
teatra prezentado de La Korvo, 
de Poe, fare de Jorge Teles. 

Kiel novaĵo en brazilaj e- 
kongresoj, la artaj momentoj, 
prezentitaj kaj je la unua kaj je 
la kvina postagmeze, estas 
aprobita ideo. En unu el tiuj 
momentoj, estis lanĉita la kodis- 
ko de Tarcisio Lima, Verdastelaj 
Brazilaĵoj. 


Komuna loĝejo 


Kie estas homo, tie estas homaĵo. 


Nova BKE nur en 2003, nova 
estraro en 2004 


Tute senŝtorma ĝenerala 
asembleo havis kiel ĉefan tagor- 
deron la elekton de nova BEL- 
estraro, por trijara periodo. 

Post la prezento de ambicia 
laborprogramo, la nura nomaro 
kandidatiĝinta facile elektiĝis: 
Licio de Almeida Castro, 
prezidanto; Carlos Maria, vic- 
prezidanto; Enivaldo Silva, 1-a 
sekretario; 
Casildo Gomes 
Vieira,2-a 
sekretario, 
Adirson Messias 
Lima, 3-a sekre- 
tario; Jos€ Carlos 
Dorini, l-a ka- 
sisto; Maria das 
Dores,2-a ka- 
sisto; kaj la 
membroj de la 


kontrola konsilantaro: Jos€ Souza 
Melo, Waldir Antonio Silvestre, 
Wilson Alvares de Oliveira, 
Carlos Caixeta Borges, Luiz 
Fernando Cunha Vĉencio e 
Sĉrgio Nĉri da Mata. 

Nu, pro la okazigo de la UK 
en Fortaleza en la venonta jaro, 
novan brazilan kongreson de 
Esperanto ni denove ĝuos nur en 
2003, en Belo Horizonte. Ni revu 
pri perfekta evento tie, eĉ se tio 
fakte estas ne atingebla. £ 





respekti? Ĉu estas la sama rajto de la naziistoj aŭ 
de la ŝtelistaj senatanoj? 


HALTU, HALTU, VI FRENEZA SENDORMA KAJ 


Jorge Teles 


Kion devas fari dormanta esperantisto se aro da 
kongresanoj brue eniras en la komunan loĝejon? 
Kaj laŭte ridas kaj krias kaj decidas ke neniu dormu? 
Unue mi malkovras ke mi ne konas la esperantajn 
vortojn por traduki” “pasmo”, “decep ĝo”, “horda”... 
Kaj miloj da demandoj insekte flugas ĉirkaŭ mia kapo 
(aŭ ene de). Mi ne volas demandojn, mi nur volas 
dormi kaj por tio mi bezonas iom da silento. Mi ne 
volas demandojn sed DEMANDOJ volas min. 

Ĉu tiuj bruuloj estas malbonaj esperantistoj? Tute 
ne! Gravaj por la movado, kompetentaj kaj 
laboremaj... Precipe bonaj parolantoj... 

Ĉu ili estas ebriaj? Ebrietaj eble je la lasta nokto, 
kulmino de la ludo, sed ne je la antaŭaj. 

Ĉu ludo? Eble mense adoleskantoj? Eble nur 
dumnokte aŭ dumkongrese? 

Ĉu tiu rajto havas specifan nomon, la rajto ne 


“gapado, elreviĝo, hordo 


LACA CERBO! NE TIEL MALPROKSIMEN!... Mi ne 
ludu la rolon de viktimo. Post la teruretaj noktoj mi 
konkludas ke la afero ne tiom gravas. Infaneca ago, 
kompreneble ne atendata. 

Tamem flugetas ankoraŭ la demandoj. Kaj 
duonpikante, duonzumante ili, la insektaj demandoj, 
superrealisme kuniĝas transformante sin en la 
grandan araneon, kiu ekde la komencoj turmentas 
la homaron: KIAL TIO OKAZAS? Ni forgesu la 
komunan loĝejon. Ni forgesu ĉiun malagrablan 
homan agon. Sed ni ne forgesu tiun inklinon, kiu 
dormas ene de ni. KIAL MI NE RESPEKTAS MIAN 
PROKSIMULON? Ĉu mi estas kondamnita al tiu 
tendenco? Ĉu mi kapablas malliberiĝi? Ĉu sufiĉas 
oportuno por ke mi agu malbele? Ĉu mi rajtas esti 
optimisto? Ĉu estas do la vivo konstanta lernejo kaj 
ĉiu sperto nura ŝtupo? Kaj kio pri tiu interna ideo? 
Ĉu ni tenas tiun flagon? Ĉu? Kial? Kio? Kiel?... 
Insektaj demandoj! HuĈ! HuĈ! MI VOLAS DORMI! 

La Lasta Savilo 


Carlos Andrade Pereira“ 


oje estis vilaĝo, kiun 
EF minacis inundo pro 

subite rompita hidro- 
elektrejo. Oni avertis la 
loĝantojn, ke ili devus tuj forlasi 
la vilaĝon, sed jen la pastro, kiu 
havis grandan influon super la 
tieaj homoj, montris sin kontraŭa 
kaj konsilis al la popolo: “Dio 
savos nin el la inundo. Ni restu 
kaj fidu Dion!”. La inundo estis 
jam alvenanta al la vilaĝo kaj la 
popolo restis en la preĝejo, kiam 
aperis aŭtobuso por transporti la 
popolon. Sed la pastro insistis: 
“Ni restu ĉi tie! Dio savos nin!” 
Kelkaj homoj iris en la aŭtobuso, 
aliaj restis fidele ĉe la pastro. 
Kiam la inundo estis jam 
invadinta la preĝejon, kaj ĉiuj 
restis ĉe la altaro, jen aperis boato 
por savi ilin, sed la pastro daŭre 
insistis: “Ni restu! Dio savos nin! 
Ni fidu je Li!” Kelkaj homoj iris 
en la boato, aliaj restis kun la 
pastro. Kiam la inundo estis jam 
kovrinta preskaŭ la tutan 
preĝejon kaj la pastro kaj liaj 
fideluloj sin gardis en la preĝeja 
turo, jen aperis helikoptero por 
savi ilin. Sed la pastro insistis: “Ni 
restu! Ni fidu Dion! Li savos 
nin!” La ceteraj homoj iris en la 
helikoptero, kaj sole la patro 
restis, kaj li mortis en la inundo. 
Alveninte la ĉielon la pastro tuj 
iris plendi al Dio: “Sinjoro, mi 
dum la tuta vivo estis Via fidela 
servanto, mi ja kredis, ke Vi min 
savus, sed jen kiam mi plej 
bezonis, Vi forgesis min!” Kaj 


Dio respondis: “Tute ne! Mi 
sendis autobuson, boaton kaj 
helikopteron... vi ne saviĝis ĉar 
vi ne volis!” 

Esperanto estas kreita por 
helpi la komunikadon inter 
malsamlingvaj homoj. En la 
tempo de Zamenhof, tiu 


Malgraŭ la 
alirebleco 
al aliaj 
kulturoj, homoj 
ankoraŭ restas 
katenitaj al sia 
nacilingva 
kultura medio. 
Ĉu ne tie rolu 
Esperanto, 
por helpi la 
komunikadon 
inter homoj 
malsamlingvaj? 


komunikado okazis ĉefe per 
letero. Personaj kontaktoj okazis 
ankaŭ, sed tia kontakto estis ju 
pli malfacila, des pli for oni estis 
de Eŭropo. Ankaŭ gazetoj kaj 
ĵurnaloj havis gravan rolon en la 
tiutempa internacia komuni- 
kado, malgraŭ ilia eldonkosto. 
De tiu tempo multo ŝanĝiĝis en 
la mondo. Por komunikado 


“Carlos Pereira estas entreprenisto kaj komputilprogramisto 


aperis radio, kino populariĝis, 
telefono fariĝis vaste uzata, 
televido dissendis bildojn tra la 
tuta mondo, kaj pli ĵuse aperis 
interreto, kiu povas kunhavi 
ĉiujn jam aperintajn komu- 
nikrimedojn. Leteron oni sendas 
nun per elektronika poŝto, kaj ĝi 
atingas la adresiton nur kelkajn 
sekundojn poste. Internaciaj 
radistacioj jam migras al 
interreto, pro ties ĉi pli favoraj 
kondiĉoj por dissendado: alta 
kvalito, tuttempa aŭskultebleco 
kaj malalta produktokosto. 
Ankaŭ ĵurnalojn kaj gazetojn 
eblas legi en interreto, ĝenerale 
kun pli freŝaj novaĵoj ol iliaj 
surpaperaj similuloj. Homoj 
kunvenas por voĉa babilado 
antaŭ komputilo, tiel plilar- 
ĝigante la komunikeblecon rilate 
al la tradicia telefono. Modernaj 
kaj potencaj komunikkanaloj 
ebligas transsendon de filmoj tra 
la reto, kaj videokonferenco estas 
jam realaĵo. 

Antaŭ tiu ĉi scenejo de rapida 
kaj facila komunikado, kiun 
ebligis la teknologio de interreto, 
ankoraŭ restas la lingva pro- 
blemo. Malgraŭ la alirebleco al 
aliaj kulturoj, homoj ankoraŭ 
restas katenitaj al sia nacilingva 
kultura medio. Ĉu ne tie rolu 
Esperanto, por helpi la komu- 
nikadon inter homoj malsam- 
lingvaj? Ĉu ne tie, en interreto, 
estas fekunda grundo por 
konstanta semado? Ĉu ne tie 
estas la homoj, kiuj plej bezonas 





internacian lingvon? Ne estas 
malfacile listigi avantaĝojn de 
interreto por Esperanto: 

8 Dum longa tempo la ĉefa 
problemo por disvastiĝo de 
Esperanto estis la diasporeco de 
la esperantistoj mem: oni lernis 
Esperanton en iu brazila urbo kaj 
tre malofte havis la okazon 
praktike utiligi la lingvon, 
ekzemple. Nun per interreto oni 
povas alparoli esperantistojn en 
iu ajn angulo de la mondo; 

$ La disponebleco de 
teknikaj konoj per Esperanto 
trovis baron en la multekosteco 
de eldonado kaj abonado. Nun 
iu ajn esperantista teknikisto aŭ 
sciencisto povas publikigi siajn 
verkojn en interreto, dispo- 
nigante ilin al la tuta mondo, je 
tre malalta kosto. Tiujn verkojn 
aliaj esperantistoj povas konsulti 
simple tajpante la temon en 
retserĉaj paĝoj; 

8 Pro la diasporeco de 
esperantistoj estis malfacile 
kunordigi projektojn kaj 
kampanjojn por la diskonigo de 
la esperanta propono. Nun 
estraranoj disponas je dissen- 
dolistoj kun centoj kaj eĉ miloj 
da esperantistoj. Se oni bezonas 
samtempan konferencon oni 
povas utiligi programojn por 
skriba aŭ voĉa babilado, kiajn 
ICQ kaj Paltalk; 

8 Eĉ lingve Esperanto 
profitas el interreto: diskutlistoj 
kiaj SCE kaj Veki iamaniere 
helpas en la gramatika uniformi- 
go de la lingvo. Tie partoprenas 

„eĉ akademianoj, ĉiam pretaj 
helpi kaj konsili. La perreta voĉa 
babilado helpas en uniformigo 
de la esperanta prononco, tion 
oni jam povas rimarki en la nova 
kaj furoranta voĉa babilĉambro 
Esperanto Internacia en Paltalk; 


8$ Komencantoj kaj ordina- 
raj esperantistoj multe lernas el 
naciaj priesperantaj dissen- 
dolistoj, kie multaj valoraj 
informoj cirkulas. Unu el tiaj 
listoj, Esperanto-BR, kun pli ol 
500 membroj, jam fariĝis influa 
forumo por la diskutado pri 
Esperanto, kaj multaj kampanjoj 
por sukcesigi Esperanton ko- 
menciĝis tie; 

titolo, aĝo de 
esperantisteco 
aŭ posteno, sed 
en la ideoj. 


8 Personaj kontaktoj per 
interreto ebligas amikecon inter 
homoj el malsamaj mondpartoj. 
Dum la pasinta BKE estis al 
retanoj tre agrable renkontiĝi 
kun amikoj interretaj, kaj estiĝis 
tre agrabla etoso; 

86 La nombro de inter- 
retanoj oble kreskas: nur en 


Brazilo estas jam 6 milionoj da 
interretanoj, kaj tiu nombro 
emas multe kreski, interalie pro 
la registara investo tiukampe: en 
multaj lernejoj estas jam kreitaj 
interretaj laboratorioj por uzado 
far la lernantoj, tiel plivastigante 
kaj plidemokratiigante aliron 
al la interreta mondo. 

Malgraŭ tiuj ĉi avantaĝoj, 
interreto ankoraŭ trovas reziston 
ĉe kelkaj samideanoj. Iuj timas 
la tro liberan teritorion de 
interreto, kie la homoj laŭŝajne 
estas same povaj, kie aŭtoritato 
troviĝas ne en la titolo, aĝo de 
esperantisteco aŭ posteno, sed 
en la ideoj. Aliaj provas mildigi 
la gravecon de interreto 
nomante ĝin virtuala mondo. 
Fakte interreto neniel estas 
virtuala. Ĝi estas same reala kiel 
tiu ĉi revuo en viaj manoj. La 
diskutado en dissendolistoj estas 
eĉ pli reala ol parola diskutado 
dum niaj kongresoj. En interreto 
la mesaĝoj povas esti registrataj 
kaj konsultataj kiam ajn oni 
volas. Ilin legas centoj da homoj, 
reagojn al ili oni povas tre facile 
sekvi ktp. 

Dum sia historio Esperanto 
provis esti adoptita kiel inter- 
nacia lingvo far la mondo. Ĝi 
ankoraŭ ne sukcesis tion, tamen 
ĝia movado daŭre strebas 
tiudirekten, per malfacilaj paŝoj. 
Kelkaj samideanoj estas anko- 
raŭ alkroĉitaj al la ideo, ke iu 
miraklo okazos, ke iu rezolucio 
de superŝtata organizo savos 
nian movadon. Dume la rimedoj 
por tiu saviĝo venas kaj estas 
preteratentataj. Esperanto jam 
malprofitis la rimedojn de radio 
kaj televido. Analoge al la 
rakonteto, nun Esperanto ne 
povas preteratenti la helikop- 
teron de interreto. f 

indigo 


[I Kayapo-popolo - la korpa 
pentraĵo estas formo de 
komunikado kaj transdonas la 
sentojn kaj la socian kaj 
familian rangon 

J GILoĝejo de la Matses- aŭ Mayoruna-popoloj. La baza aspekto de ilia 
kulturo estas la fiŝkaptado. 


= . Fulniĉ-popolo - La korpa 
. : A pentraĵo estas ĉiam uzata en iliaj 


Kayapo en Brasilia, okaze de la Asembleo de la Indiĝenaj Popoloj. festaj ritualoj 

El la 5 milionoj da indiĝenoj kiuj vivis en nia teritorio okaze de ties malkovro, en la 1500-a jaro, tiuj kiuj 
postvivis la masakrojn, malsanojn, sklavigon, estas hodiaŭ nur iomete pli ol 290 el la brazila loĝantaro. 
Temas entute pri 220 popoloj, 370 mil indiĝenoj parolantaj 180 lingvojn. 

Ekde la 80aj jaroj de la pasinta jarcento, spite la konstantaj konfliktoj, terinvadoj, ŝtelado de ligno, 
preterleĝa orfosado, la indiĝenaro pli kaj pli sin organizas por la defendo de siaj rajtoj. 

Bororo-popolo - Ili : / 
estis 10.000 kaj nun ' 
estas nur 1030 





Foto: Isaac Amorim CIMI 

Ceramiko de la Marubo-popolo el Amazono. La 
ceramikaj vazoj estas uzataj por konservi 
manĝaĵojn kaj trinkaĵojn 





Fotoj: CIMI 
Conselho 
Indigenista 
Misionario 
Konsilantaro 
Indiĝenista 
Misiista 

Pankararu-popolo - llia forto 
kuŝas sur la ritualaro 
kaj vestaĵaro 


Foto: Mŝrio Bordignon/CIMI 

Novaj departementoj 
Ni komunikas, ke estas kreitaj la jenaj departementoj: 


1- Komunikado: celas diskonigi kaj Esperanton en ĉiuj tavoloj de la 
brazila socio kaj la agadon de BEL. Por atingi tiujn ĉi celojn la 
departamento kreos noĵavagenton. Estas atendata la engaĝigo de la 
fakulaj esperantistoj. Direktoro: Francisco Mattos de Oliveira; 

2- Komerco: celas la ekonomian plifortigon de BEL per la enspezigo 
per vendado de varoj kaj servoj. La komerca departemento klopodos 
starigi politikon por vendado/aĉetado, esplori novajn komercajn eblecojn, 
organizi abonkampanjon por Brazila Esperantisto en Brazilo kaj 
eksterlando kaj zorgi pri la libroservo kaj abonservo. Direktoro: Aymor€ 
Vaz Pinto; 

3- Eksteraj rilatoj: celas la pliintensigon de la integriĝon de la brazila 
kun la tutmonda movado kaj ĉefe kun tiu de Ameriko. Direktoro: James 
Piton; 

4- Administrado: respondecos pri la bona funkciado de la servoj 
ĉefe sur la kampo de homaj rimedoj kaj administra agado. Direktoro: 
Adirson Messias Lima; 

5- Informadiko: zorgos pri informadika maŝinaro kaj kreado/ 
mendado de specifaj softvaroj. Ankaŭ Interreto, Intra- kaj Ekstrareto 
estos aferoj de tiu ĉi departemento. Direktoro: Paulo de Tarso Cardoso; 

6- Eldonado: zorgos pri la grafika aranĝo kaj editorado ĝenerale, 
sur la kampoj de libroeldonado, revuoj, prospektoj, propagandiloj kaj 
interreto. Direktoro: Elison Simas. 

7- Rilatoj kun Enlandaj Asocioj: ankoraŭ sen direktoro. 

8- Instruado kaj Kulturo: ankoraŭ sen direktoro. 


R$66,00 
= (aere E R$16,80) 
ur por brazilanoj 








Prezidanta 
mesaĝo 






EN 
Surstratigo de Esperanto 


Nome de la nova BEL-estraro, mi 
vin salutas kaj informas, ke nia 
platformo prezentas kvar ĉefajn 
celojn: 

1- Organizacia restrukturigo de 
BEL, celante plibonigi kaj ampleksigi 
nian agadon; 

2- Pliintensigo de la diskonigado 
de Esperanto, ĉefe per gazetara servo, 
eksteraj rilatoj kaj refarado de BEL- 
hejmpaĝo; 

3- Plibonigo de E-instruado, 
flegante la integriĝon inter BEL kaj 
la e-kursoj tra la lando, cele al la 
plialtigo de la instrunivelo de la lingvo 
en Brazilo; 

4- Pli funda integriĝon de la 
brazila kun la tutmonda movado, ĉefe 
tiu de Ameriko. 

Do, tuj post la unua kunsido de 
BEL-estraro, en la 25-a de julio, la 
Departemento pri Komunikado 
dissendis mesaĝon, informante pri la 
novaj aferoj kaj perspektivoj. Ĉu nur 
entuziasmo de novuloj? Ne, ĉar flanke 
de la natura emocio ni volas vigle kaj 
serioze labori por progresigi nian 
movadon, laŭ ĉiuj platformeroj 
prezentitaj okaze de la Ĝenerala 
Asembleo. 

Sed, multaj aferoj postulas 
tempon, kompreneble, precipe kiam 
oni deziras trafi nur bonajn rezultojn 
por Esperanto. Oni kredas, ke nun 
estas la horo por forlasi amatorecon 
kaj adopti profesiismon je ĉiuj agadoj. 

Nu, ni alvokas ĉiujn al la laboro! 
Kiel mi diris post la balotado, nia 
estraro promesas nenion krom laboro. 

Ni laboru kune! 


Licio de Almeida Castro 


Esperanto estas revolucia afero movata 
per amo, sindediĉo, frateco, memfido, 
ktp. Religioj ne gravas...la amo al 
homfratoj jes. Lingvo vivas kiam homoj 
lokigas ĝin en siajn animojn. 

Lŭcia Marder, Porto Alegre-RS 


Mi tre ŝatas Brazilan Esperantiston, 
unue pro la beleco, due kaj ĉefe pro la 
riĉa enhavo. Mi tre ĝojas, ke mi estas 
brazila esperantisto, Mi ĉiam portos 
nian revuon kun mi por montri al miaj 
geamikoj. 

Josĉ Schiavinati, 

Ferraz de Vasconcelos-SP 


Al demandoj de la ĉefredaktoro en la 
artikoleto Neŭtraleco kaj Laikeco ĉe BE 
(rubriko Pensume, julia numero), mi 
provas respondon: neŭtralecon= 
respekto al ĉies neneŭtralaj ideoj; 
laikeco= sendependeco rilate al religiaj 
ideoj kaj aferoj; prozelitismo= strebo 
al konvertado. Nu, miaopinie, BE daŭre 
konservas sian neŭtralecon kaj laikecon 
kaj tute ne prozelitismas, raportante pri 
poresperantaj, individuaj aŭ kolekti- 
vaj, agadoj de religiuloj. Tia raporta 
agmaniero nur evidentigas la forton de 


Kk Muzo 


Medicina studento, 22-jara, 
edziĝinta, deziras korespondi. 
Ĥajminov Aleksandro, kv Drujba 
d4 kv 94, Lugansk-40, 

Ukraina 91040 


Deziras amike kaj komerccele 
korespondi kun brazila esperan- 
tisto. Ntoto Zola, B.P. 86 Mbanza- 
Ngungu, BAS-Congo, Demokratia 
Respubliko Konga. 


13/14-jaraj lernantinoj el 
Esperanto-klaso de pola gimnazio 
volas trovi korespondantojn 
tutmonde. 

„ Gimnazjum nr2, KIIA, VI Hutnika 
3, PL-63-800 Gpostyn, Pollando. 


24-jara fraŭlo deziras korespondi 
kun brazila esperantisto pri 
kulturo, literaturo, ktp. Jozefo R. 
Katunda, 34 Carmen east, 185 
Churs street, Pretoria West 0183, 


la Esperanta Idearo, kontraŭ kiu leviĝas 
nenia el la abunde diversaj homaj 
mondkonceptoj kaj mondrigardoj, 
escepte nur, memkompreneble, de tiuj 
kies principoj kaj metodoj ĝin rekte 
antagonismas. 

Ĉiam bonvenas do la seriozaj, senpartiaj 
raportoj de BE pri la agado de 
esperantistoj, tute egale, ĉu ĝin 
entreprenas religiuloj, senreligiuloj aŭ 
kontraŭreligiuloj. Ja en tio kuŝas la vera, 
la pozitiva, la inteligenta neŭtraleco; 
ankaŭ tie montriĝas sana laikeco, 
evidentiganta la superecon de la 
aŭtentaj esperantistaj principoj; kaj, 
koncerne prozelitismon, tiu de BE 
favoras nenian religion, sed ja Espe- 
ranton mem, kies idealoj, konscience 
praktikataj, multe helpos por liberigi la 
homojn de tiu malsano nomata sektismo, 
kiu povas infekti tiel religion kiel ankaŭ 
politikon. 

Afonso Soares, Rio de Janeiro-RJ 


Esperanto, kiel neŭtrala lingvo, estas 
malfermita al ĉiuj tendencoj, ĉu religiaj, 
ĉu politikaj, ĉu aliaj. Mi estas nek spiri- 
tisto nek alireligiulo, sed ne pro tio mi 
kontraŭas movadon favorantan Espe- 


Nou G7 ki 


Sud Afriko. Retadreso: 
jokatundar(Cyahoo.com 


65-jara laboranta polo deziras trovi 
korespondanton, prefere virinon el 
Fortaleza. Mi partoprenos la 87-an 
Universlan Kongreson. Mieczyslaw 
Mackiewicz, Ul POO — Murna 13, 
87100 Torun, Pollando. 


Emeritulo serĉas samidean(in)on 
por korespondi pri ĉiutagaj aferoj. 
Geoffrey Ball, 107 Ingrave Road, 
Brentwood, Essex, CM15 8BA, 
Britio. 


Mi volas havi geamikojn en la tuta 
mondo kaj deziras korespondi kun 
brazilaj gesamideanoj. Mi deziras 
informojn pri UK en Fortaleza, 
urbo de la venontjara UK. Mi jam 
partoprenis renkontiĝon en 
Japanio kaj en mia urbo Oaxaca/ 
Meksikio. Gabriela Reyes, 


ranton, ĉu kun religia, ĉu kun politika 
origino. 
Manuel Pedrosa, Portugalio 


Mi sincere gratulas la redakcian stabon 
kaj ĉiujn kunlaborantojn pro la bela, 
impona mieno de Brazila Esperantisto, 
kies enhavo ankaŭ estas tre interesa. 
Floriano Pessoa, Rio de Janeiro-RJ 


Ne ĉio laŭdindas. Multaj tekstoj 
enhavas tre malgrandajn literojn, 
malfacile legeblaj de grizuloj, kies 
vidkapablo eluziĝis Foje fotoj estas 
palaj, malakurataj. Sur paĝo 11 de la 
lasta numero aperas bildo iom 
stranga...klarigo estus bonvena. 

G. Otto Vaske, 

Sŝo Sebastio do Cai-RS 


Por tia revuo oni eĉ pli sentas sin 
stimulata plu kontribui. 
Paulo Sĉrgio Viana, Lorena-SP 


Per tiu ĉi letero ni deziras sciigi al vi ke 
nia redakcio bonorde ricevis vian gaze- 
ton kaj ni deziras esprimi al vi nian dan- 
kon pro via kontribuo al nia laboro. 
Lourdes L6pez, Radio Havano Kubo 


Feffrd 


gabyrez2001(dyahoo.com 

Mi tre volonte korespondus kun 
homoj el Brazilo. Mi estas 62-jara 
viro. Boguslaw Przyborski, Ul. 
Sprzymierzencnowl6am, PL-76- 
270 Ustka, Pollando. 


La amikeco esta mia preferata temo 
por la vivo. Pro tio mi bezonas 
kontakti personojn kiuj volas 
korespondadon pri niaj landoj, 
familioj kaj gesamideanoj. Rafael 
Cabrera Espinosa, PK 48 Bajamo 
1, 85100 Granma, Kubo. 


Mi tre ŝatas la brazilan muzikon kaj 
volas interŝanĝi sonbendojn. Mi 
estas 49-jara lernejestro kaj deziras 
korespondi kun samaĝa viro. 
Hidetoshi Umehara, Instituto 
Cultural Zoltan Kodaly, Av. Alfredo 
del Mazo 79, Col. Granjas Valle de 
Guadalupe, Ecatepec. Edo. De 
Mexico, C.P. 55270 , Meksiko. 

| B i / d Oo j | Teksto de Maria Sobral Desegnoj de Elisc 










Adaptita el konata historio 


























prpin = Kia stranga afero! 
Estis iam saĝulo kiu konsilis al multaj help-serĉantoj. "Loĝigu ĉe vi tri Eble li planas, ke la personoj 
Li estis fama pro sia simpla maniero solvi problemojn. „ familiojn, kiuj vivas helpu min konstrui alian 
1 S lufoje, plendema viro venis al li sencele sur la ĉambron... 
: ' stratoj. Post tio, venu 
: . Mi ne scias paroli al mi. 
; kion fari! 3 ( f 


; = “E La domo kie mi loĝas 
? estas ege malgranda. 
Miaj familianoj kaj 7 
mi vivas malbone / 
pro la eta spaco! 


Mi faris tion, kion vi proponis! Kion planas? 
Mia loĝejo estas eĉ pli malkomforta! Infanoj kuras tien kaj 
reen, estas aĵoj ĉiuflanke! Mi ne sukcesis dormi, eĉ nenion 
manĝi pro la ĝenantaj katoj kaj hundoj! 


22 = paciencon! 


3 ( Metu plue en vian domon tri ĉevalojn kaj 
du bovojn. Post tio, venu paroli al mi. 


Bonege! Tiam nun, 

diru al ĉiuj: FORI! 
3 For de mia domo!! 
34 f Dr 


Pliaj dek-tri me estis en la domo 
por mangi dormi, bani sin, 
krom hundoj kaj katoj 





La viro preskaŭ decidis ne obei la saĝulon, En la posta tago... 
tamen li estis kurioza pri la rezulto,.Dum tri L (etne ne povas 


sekvantaj tagoj li venis paroli al la saĝulo, 


| rakonti al vi, KIEL | 
kiu plue proponis al li meti en lian domon 


esta mia vivo nun. 
Estas KAOSE!!! 







1 





gekaprojn kun ilia a 
ka kokinojn kaj idojn kaj ankaŭ dudek 
sakojn da fazeolo kaj rizo. 





Pasis unu se ~ . 
: S » Ho! Saluton! 
Kiel vi fartas? 


Saluton, Saĝulo! 
Mi fartas tre bone! 
Nun, mi sentas 
min trankvila kaj feliĉa! 
Venu en mian domon trinki 
teon. Ĝi estas pli bela kaj 


pura ol ĉiam, silenta 
kaj komforta. 
Vi povas eĉ pasigi iujn 
tagojn ĉe ni, ĉar 
pro spaco por ĉiu 





Nu rarsjco UD Ou “=NMBIora] MORU GOO 


Uba 


La urbo : 


Fondita en 1875, 
Uba, ŝtato Minas Gerais, 
estas la naskiĝurbo 
de la fama brazila 
komponisto Ary Barroso kaj 
distancas proksimume 
380 km de 
la ŝtata ĉefurbo Belo 
Horizonte. Ĉar ĝia 
loĝantaro estas tre 
simpatia kaj gastema, 
ĝi estas nomata karesurbo. 
Dum la 50aj jaroj 
la loka ekonomio baziĝas 
sur terkultivado 
(tabako kaj maizo, ĉefe). 23 






















Foto: Interreto 





Nuntempe la ekonomio viglas 
per fabrikado de mebloj, 

kun siaj ĉirkaŭ 450 fabrikoj, 
inter ili la granda 

entrepreno ltatiaia, 

nacie konata. 

Sur la kampo de edukado estas diversaj kaj baz- 
kaj mezlernejoj krom kelkaj fakultatoj: 
Informadiko, Beletro, Matematiko, Historio, 
Komunikado, Juro kaj Gimnastiko. 

La fame dolĉa Ub4-mango 

estas tre aprecata en la regiono. 


La movado 


Ismael Gomes Braga kaj Joĝo Ernesto estis La Verda Formiketo, kies nuntempa redaktoro, 
famaj esperantistoj el Uba. La loka klubo Waner Marli€re estas salajrata e-instruisto en 
fondiĝis en 1959 kaj vigle movadas, sub la gvido municipa lernejo. Ĉiujare Ubd4 nepre 
de Mircia Valĉria, helpata de Edina Reis. partoprenas la Ago-Tagon kaj la 10-jariĝo de la 

Esperanto-Klubo Joĝo Ernesto regule bulteno La Verda Formiketo estas plia motivo por 


publikigas ekde 1991 la trimonatan informilon festa agado. 

Pri Esperanto-kluboj kaj ni 


Alberto Flores” 


iel vi bone scias, la vivo 
de Esperanto-klubo ne 
ĉiam estas facila. 


Allogitaj de la beleco de la 
lingvo kaj de la nobla idealo 
esperantista, kelkaj homoj 
fondas Esperanto-klubon, kaj 
entuziasme laboras. 

Dum iom da tempo la klubo 
floras kaj bone funkcias; ĉiuj 
kunlaboras kaj estas aktivaj. La 
klubo prosperas, organizas 
kursojn, kunsidojn, festojn, kaj 
faras grandan bruadon. Post, la 
ĉefaj gvidantoj jam ne trovas 
kondiĉojn por bone labori; jam 
ne havas plenan apogon de la 
klubanoj. Kelkaj anoj perdas la 
entuziasmon, laciĝas aŭ trans- 
loĝiĝas; foriras kaj ne plu aperas 
en la klubo! Bedaŭrinde, multaj 
eĉ forlasas la movadon. Eble ili 
trovas la kunsidojn ne kulturaj 
kaj ne interesaj, eble ne gajaj, ne 
agrablaj, eĉ tro seriozaj. Sed, ĉu 
ili sin proponas fari ion por igi 
pli interesaj la kunsidojn? Tute 
ne. Ili estas kiel tiuj homoj, kiuj 
ne volas helpi en la laboro de 
semado; ili nur volas profiti el la 
rikolto. 

Feliĉe, malgraŭ la malfa- 
cilaĵoj, la veraj esperantistoj 
neniam ĉesas labori por Espe- 
ranto. La frata sento, kiu estas la 
animo de Esperanto, neniam 
malaperas, neniam mortas. Ĝi 
ĉiam renaskiĝas kaj denove 
brilas, kiel la suno, kie ajn estas 
iu esperantista koro. 

Kaj per la sindonemo, 






altruismo, espero, fido kaj laboro 
de fidelaj idealistoj, la kluboj 
de Esperanto revigliĝas, aŭ 
nova grupo aperas kaj reko- 
mencas la agadon por konstrui 
ponton de amikeco inter la 
homoj de malsamaj lingvoj kaj 
landoj. 

Kial? Ĉar Esperanto estas 
admirinda kaj nobla idealo. Ĝi 
meritas, ke ni dediĉu al ĝi iom 
da nia tempo kaj laboro. Espe- 
ranto jam venkis multajn mal- 
facilaĵojn, kaj ĝi daŭre venkos 
ĉiujn aliajn barojn. Malgraŭ tio, 
ke kelkaj homoj ne bone 
komprenas ĝian utilecon kaj 
kontribuon por la monda paco 
kaj kulturo, Esperanto marŝas 
antaŭen kaj progresas en ĉiu 
parto de la mondo. 

Karaj geamikoj, ni ne perdu 
la fidon je nia idealo. Ni ne 
malesperu se, kelkfoje, nia afero 


” Alberto Flores estas UEA-delegito en Volta Redonda-RJ 


kcese en via loko 
kas nian aferon, 
eksilentis jam 
via voko, 
Vi lacaj perdis 
esperon? 


L. Zamenhof 


ne marŝas tiel rapide kiel ni 
deziras. Nia laboro ne estas vana 
kaj ni ne estas solaj. Tute ne. En 
ĉiu lando laboro ne estas vana kaj 
ni ne estas solaj. Tute ne. En ĉiu 
lando de nia mondo aliaj sin- 
donemaj esperantistoj laboras 
konstante por Esperanto. Ni 
estas marŝantaj sur ĝusta vojo 
kaj nia sukceso jam ekaperas, ĉar 
la bonaj kaj noblaj idealoj ĉiam 
fine venkas. 

Do, karaj gesamideanoj, ni 
fidu kaj laboru, ĉar certe venos 
la tago kiam la inteligentaj homoj 
de la tuta mondo rekonos la 
valoron kaj utilecon de nia bela 
lingvo. 

La progreso kaj feliĉo de la 
Homaro nepre bezonas nian 
kunlaboradon kaj agadon. Ni 
faru nian parton. “Ni fosu nian 
sulkon”. Ni restu fidelaj kaj 
aktivaj. f 

olUdameriko 


Santiago Alvarez 


Fusagasugid. Tie okazos 
neordinara evento. Dum en 
Bogoto, ĉefurbo de Kolombio, 
okpersona komitato diskutas 
laborprogramon por la estonteco 
de Esperanto en la lando kaj iom 
por la tuta Esperantio, en 
Fusagasuga ĵus fondita grupo, 
kies anoj estas plejmulte junaj kaj 
optimistaj, ankaŭ laboras por 
prepari signifoplenan eventon 
kun gaja etoso por la ĉeestantoj: 
la 7-a Kolombia Kongreso de 
Esperanto (10/12 novembro). 

Unu el la ĉefaj celoj de la 
komitato kiu ĝin organizas estas 
faciligi al la partoprenantoj la 
rektan eniron en la diskutojn pri 
la diversaj temoj de la kongre- 
so, pere de facilmovaj diskut- 
rondoj kaj en Esperanto kaj en - 
por tiuj kiuj ankoraŭ ne regas la 
lingvon aŭ por la ekstera publiko 
- la hispana. 

La tiea gvidanto, Edwin 
Vargas, informis, ke estas taŭgaj 
lokoj por la efektiviĝo de la 
Kongreso kaj la gastigado de la 
partoprenantoj. 

Esperantistoj el aliaj landoj 
estos ege bonvenaj kaj kvan- 
kam iuj povas timi pro la 
nuntempa situacio en Kolombio, 
neniu esperantisto veninta en nia 
landon, sub nia samideana pri- 
zorgo, spertis eĉ minimu- 
man ĝenon. Venu, karaj, al 
Kolombio. £ 

Aleksandro Zamenhof en Brazilo 


R. Sartor 





(a Aleksandro Zamenhof 





En malnova numero de 
la revuo Argentina Espe- 
rantisto, de la jaro 1917, oni 
povas legi la jenan tekston: 

“NOVA MALGAJA 
NOTO. ...ni sciis lastamo- 
mente ke D-ro Aleksandro 
Zamenhof, frato de nia 
karega Majstro, mortis la 
31-an de majo 1916, en la 
rusa aktiva armeo. 

En 1904 li partoprenis la 
sieĝon de Port Arthur, kaj 
estis militkaptito de la 
japanoj. 

Li estis tre konata 
kuracisto kaj tre fervora 
esperantisto. Li forveturis al 


Brazilio, kie li fondis agrikulturan kolonion en la ŝtato Espirito 
Santo. Kiam ekkomenciĝis la milito, li iris Franclandon kaj poste 
reiris Rusujon kie li servis dum du jaroj en la aktiva armeo.” $ 


Eble en Brazilo ne ĉiuj konas tiun ĉi aferon. Nu, ĉu ankoraŭ ekzistas la kolonio 
fondita de D-ro Aleksandro? Kio pri ĝi estas registrita de niaj historiistoj? Jen 
interesa temo por historia esplorado kaj artikolo por Brazila Esperantisto. 





Neniam kiel nun 
la mondo bezonis nin 
ĉar neniam kiel nun la 
mondo bezonis 
dialogon inter civilizoj kaj 
ne egoismon de la 
fortuloj kaj freneziĝon de 
la malfortuloj 

Ni faru nian parton 
per disvastigo de 
Esperanto, la lingvo de 
dialogo.” 


Renato Corsetti 
Prezidanto de UEA 


"En mesaĝo el la diskutlisto VEKI 


| EDE KO ISTO KRI” LAJ = JARL SRL 


Anstatauxjhoj por supersignoj 
en komputiloj" 


Sylla Chaves” 


; 7 iam Esperanto estis tre 
juna, multaj presejoj ne 
havis ĉapelitajn literojn. 
Tial Zamenhof rimarkigis, en sia 
16-regula Plena Gramatiko: 
“Presejoj, kuj ne posedas la 
literojn ĉ, ĝ, h, ĵ, ŝ, ŭ, povas 
anstataŭ ili uzi ch, gh, hh, jh, sh, 
u. Malgraŭ tio, ke tiu problemo 
estis denaske solvita, dum 
jardekoj reformemuloj proponas 
ŝanĝi definitive la Esperantan 
alfabeton (ekzemple, uzante w 
anstataŭ ŭ). Eble tiu ŝanĝo ne 
estus malbona, sed la kompletaj 
proponoj ĉiam reprezentis 
retroiron en la simpleco de nia 
lingvo. Kaj feliĉe la espe- 
rantistaro ĉiam rifuzis la 
proponitajn ŝanĝojn. 
Malnovaj presejoj kaj skrib- 
maŝinoj estas anstataŭitaj de 
komputiloj, kiuj provizore 
heredis la malnovan problemon. 
Ĉar la komputila industrio estas 
grandparte usona, multaj lingvoj 
(ne nur Esperanto) bezonas 
transliterigon por adaptiĝi al 
“anglalingvaj” komputiloj. Spe- 
cialaj programoj estis preparitaj 
por loka uzado, sed interreto 
postulas ke enkodigo en unu 
loko havu similan dekodigon en 
la tuta mondo por ke nia interna- 
«cia komuniko glate funkciu. 
Do, denove kaj provizore 
estas komunika problemo por 
ĉapelitaj literoj en Esperanto, 


same kiel por 
nialingvaj til- 
do kaj cedilo 
aŭ por nela- 
tinaj literoj. 
Evidente, la 
adaptiĝo de 
ĉiuj alfabetoj 
al la printiloj 
por la angla 
lingvo estas ne 
nur teknika 
problemo, sed 
ankaŭ proble- 
mo de suvere- 
neco, kiun ni 
povas konservi aŭ forlasi. 

Dum nia provizora bezono en 
interreto, ni retroiru al la unuaj 
jaroj de nia internacia lingvo por 
konstati, ke estis ununura 
propono de Zamenhof, sed ke li 
pretis akcepti aliajn solvojn. Tial 
mi citas el La Esperantisto (189-a, 
pĝ 54-55) la jenan zamenhofan 
tekston: 

“Sinjoro F.V.Lorenz konsilas, 
ke la presejoj, kiuj ne havas la 
signetojn superliterajn uzu 
anstataŭ ili kaj anstataŭ H... 
apostrofon...post la literoj, 
ekzemple ac'eti...De nia flanko ni 
devas nur peti, ke, se oni volos 
uzi tiun ĉi konsilon, oni ne 
forgesu klarigi en la komenco de 
la presata verko la signifon de tiu 
ĉi...apostrofo.” 

En la tempo de Zamenhof ne 


” Adaptita el mesaĝo de la aŭtoro sendita al la dissendolisto VEKI. 
““ Sylla Chaves estas emerita profesoro kaj eks-akademiano de Esperanto 





estis komputiloj, 
sed lia propono 
por presejoj vali- 
das ankaŭ por 
komputiloj. Kaj, 
se li akceptas 
apostrofon li 
ankaŭ akceptus 
aliajn solvojn, 
kiel ekzemple X. 
Tiuj tri solvoj 
estas la plej uza- 
taj en Interreto, 
Mi preferas X 
pro la jenaj 
kialoj: 

1- Apostrofo anstataŭas fina- 


ĵan O. Se ec” = eco, ĝi ne taŭgas 


por reprezenti eĉ. Krome, per 
apostrofo mi foje klarigas 
kunmetaĵon; tial ag'limo por mi 
estas aglimo kaj ne aĝlimo. 

2- Xneapartenas al la Espe- 
ranta alfabeto, kaj tial evitas 
konfuzojn, kiujn la uzo de H 
tiucele kreus. Ekzemple: kiu 
scius, ĉu aghoro estas ĥoro por ago 
aŭ oro de aĝo (eble, saĝo akirata 
dum maljuniĝo). 

3- Xlokiĝas fine de alfabeto, 
kaj ne meze, kiel H. Komputila 
ordigo de vortlisto (kiel ekzem- 
ple sudo, colo, juro, ĉelo, ĵargo- 
no, ŝi) aperus neĝuste kun H 
(chelo, colo, jhargono, juro, shi, 
sudo), sed ĝuste kun X (colo, 
cxelo, juro, jxargono, sudo, 


sxi). f 














== z..] 
KONJLIRPL PIU I 


Loka grupo 


EKOR invitas 


En Rio de 
aktivaj lokaj 


pri EKOR- 
Esperanta 


Okcidenta 
Regiono, kiu 
fakte estas 
unuiĝo de diversaj grupetoj el la okcidenta regiono 
de la mirinda urbo. 

Fondita la 25an de novembro 1991, 

tiu viglega asocio festos sian 10-jariĝon okaze de 
kutima jarfina renkontiĝo. Ĉi-foje ĝi 

okazos en Campo Grande, kaj la aliĝkotizo je R$ 
10,00 realoj inkluzivas la tagmanĝon. 

Interesa aktiveco de EKOR estas la 

diskonigado de Esperanto pere de la futbalo, 

laŭ tri teamoj: la vira, la virina kaj la infana. 
Multe da goloj por Esperanto faras la 
esperantistoj el la okcidenta regiono 

de Rio de Janeiro, kaj pro tio ili 

meritas esti nomataj ĉampionoj. 





A] Esperanta poŝtkarto pri Pato Branco, urbo di 














la venontjara IJK. 


Janeiro troviĝas 
unu el la plej 


e-grupoj en nia 
lando. Temas 


Kunfratiĝo de 


Literatura konkurso 
Virina talento 


Nia samideanino Neide Barros Rego, el 

3. la urbo Niterdi, 

a antaŭ nelonge gajnis la duan 
premion en la Literatura Konkurso 
EKRA, okazinta en Razgrad, 
Bulgario, 
sub aŭspicio de Kooperativo 

de Literatura Foiro, en la branĉo 

originala poezio, per la poemo 

Sublimado. 

La ĵurio konsistis el Ljubomir 
Trifonĉovski (prezidanto), ĉefredaktoro de la grava 
revuo Literatura Foiro, kaj membroj 

Georgi Mihalkov, ĉefredaktoro de 

Bulgara Esperantisto haj 

Dimitra Kateva, filologo. 

Jen la premiita poemo: 






SUBLIMADO 


Pli facile por mi estas etendi la manojn ĝisĉiele 
kaj pluki stelon 

ol tuŝi vin harese 

kaj senti la brilon de viaj okuloj en miaj. 

Pli facile por vi estas plonĝi en la maran malhelon 
kaj el ostro forpreni nigran. perlon 

ol meti en mian bruston, esperon 

kaj en mian fingron ringon. 

Ne plu interesas al mi 

astroj 

aŭ ringoj 

aŭ perloj 

aŭ vi. 

Mi elfosis perditajn revojn, 

kolektis maltrankvilojn, 

kunigis dispecigitajn erojn de memoro muta 
kaj ĉion ŝanĝis en versojn. 

Mi kantos ĝis la fino. 


Se vi volas gratuli nian poetinon, ĝia retadreso estas 
nerdebarrosrego(Qurbi.com.br. 





Salvador-BA 
Novaj ventoj en Bahia 


OO 


Bo [IGI XZ Oi 
Kuo md 'K 


La movado en Bahia havas novan estraron, sub la gvido de Vandilson Trindade, ĵaas BEJO-aktivulo, kiu nun 
havas la defion antaŭenigi la ĝeneralan movadon. Laŭ informite de Vandilson, kadre de Bahia Esperanto-Asocio 
estis kreita junulara departemento, kiu planas okazigi renkontiĝon dum la venontjara karnavalo, 


probable en Muritiba. 


Alia bona novaĵo el Bahia temas pri la donaco de tereno 5000-kvadratmetra al ABE, 


fare de Jose Siquara da Rocha. 


Ĝi situas en Jaud, plaĝo el la norda marbordo de Bahia, kaj oni intencas vendi ĝin, 
se = taksado oni venos al konkludo, ke oni = Meva ĉe multe = Je; aĉeto de nova = 


Porto Alegre 
Vigla movado 


La movado en la plej suda ŝtato de Brazilo 
reprezentiĝas per GEA — Gaŭĉa Esperanto-Asocio, 
kiu nun havas novan estraron, sub la gvido de 
Hilda Pinto. 

La tiea movado viglas, laŭ la informoj kaj ricevitaj 
en la sidejo de Ligo kaj dissenditaj en la diskutlisto 
Esperanto-BR. Esperanto estas instruata en 13 lokoj 
(11 en spiritisma medio) kaj ĝenerale la 

kursoj estas senpagaj. 

Tiom da kursoj igis necesa regulan renkontiĝon de la 
e-instruistoj de la urbo, kiu okazas ĉiun lastan 
dimanĉon, kun speciala partopreno de 

Carlos Machado, kiu en julio partoprenis la brazilan 
kongreson en Brasilia kaj tiam multe 

atentis pri la programeroj pri instruado de Esperanto. 
Aliflanke, 5 gaŭĉaj esperantistoj reprezentos 
Universalan Esperanto-Asocion en la Monda Forumo 
pri Edukado, okazonta la venontan 24/27an de 
oktobro. Miguel Boeira, Reinaldo Jorge, 

Zelia Zaghelo, Artur Golgo kaj Nilce Maria havos 
la taskon prezenti Esperanton al la internacia 
publiko kiu ĉeestos tiun gravegan eventon. 

Referaĵoj de Ismael Mattos kaj Golgo 

estos prezentataj. 


laj 


En 
prelego pri 
Esperanto 








Odontologio 
Giganta laboro 


Jen ne refutebla fakto: la esperantista movado ne 
malofte dependas de homoj kiuj per propra iniciato 
entreprenas agadon kiun niaj organizaĵoj preterlasas. 
La laboro farita de Aldenora Mendonca estas bela 
ekzemplo, kadre de la 15a Internacia Kongreso pri 
Odontologio, okazinta en Rio de Janeiro, en ĵulio. La 
entreprenema samideanino el Rio de Janeiro, preskaŭ 
sola kaj apenaŭ helpata de aliaj esperantistoj kaj 
movadaj instancoj, organizis budon en la kongreso, kiu 
diskonigis Esperanton al ĉirkaŭ 20 mil partoprenantoj, 
kiuj en siaj tekoj ricevis informan materialon. Krom tio, 
estis disdonitaj 400 libroj, 200 kd-romoj kun e-kurso, 
pli ol 1000 globkrajonoj, T-ĉemizoj, vidbendoj kaj 
multe da entuziasmo. 


"Rezulte de la kontaktoj, 1800 kongresantoj deklaris 
- simpation pri la ideo de internacia lingvo kaj lasis siajn 


adresojn por posta kontaktado. 


- La preparlaboroj postulis du jarojn de Aldenora kaj 


ŝiaj rektaj helpantoj, inter kiuj Andre (AERJ) kaj Vera 
(KKE), kaj dum tiu periodo al multaj estis petata 


"helpo, sed la kunlaboremo estis vere liliputa. 


Aldenora ricevis ian helpon de BEL, KKE, EKOR, 


"AERJ kaj de kelkaj geamikoj haj samideanoj. Spite la 
- malmulta helpo, la rikolto por Esperanto estis ja 
signifa. Restas al ni bedaŭri, ke tiom energia kaj 

- kompetenta samideanino devis elspezi el la propra poŝo 


por realigi laboron kiu devus esti tasko de ĉiuj ni. 





vo ovu m 


E KIRN ZEN OI 
KOOVN Pok DO 
Ago-tago 


Plimultiĝas la batalantoj 


Aktive partopreni la Ago-tagon. Jen decido kiu jaro 
post jaro fariĝas komuna al pli multaj organizaĵoj en 
Brazilo. Ĉi jare la dato, ĉiam la unua sabato de 
oktobro, altiris la atenton de lokaj kaj 

ŝtataj asocioj, kiuj klopodis partopreni 

laŭ siaj fortoj. 

Nu, al ĉiuj asocioj partoprenintaj tiun simbolan 
movadan eventon estas petata detala 

raporto por publikigo en la venonta numero de 
Brazila Esperantisto. 


Faka asocio 
Homeopatia muzeo 
remaugur1gas 
La urbo Ribeirĉo 
Preto-SP estas lre grava por 
la brazila movado, ne nur pro 
tio, he la loka movado viglas, 
sed ĉefe pro tio, he tie estas tre 
grava homeopatia instituto, kiu de longe adoptis 
Esperanton kiel laborlingon. Temas pri Instituto de 
Homeopatio Frangois Lamasson, kiu organizas kursojn 
pri homeopatio por kuracistoj, dentistoj, bestkuracistoj 
kaj farmaciistoj, kiuj venas el la tuta Brazilo kaj eĉ el 
eksterlando por partropreni ilin. 
Sub la zorgoj de Lamasson ekzistas la Muzeo pri 
Homeopatia Abrahĉo Brickman, kiu restis 
fermita dum kelkaj monatoj, sed nun 
reinaŭguriĝis je la 9-a de oktobro. Interesa detalo 
estas, ke la enhavo de la muzeo estis pliriĉigita per la 
helpo de esperantistoj tra la tuta mondo, ĉefe okaze de 
vojaĝo de membroj de Lamasson tra la mondo per 
Pasporta Servo. 
La Muzeo prezentas ekspozicion pere de tekstoj 


dulingvaj, laŭ propono defendita de Zamenhof, ĉi-kaze 


en la portugala kaj Esperanto. 

Alia kontribuo de Instituto Lamasson por Esperanto 
estas la eldonado dulingva de scienca revuo pri 
homeopatio, kies legantoj troviĝas inter profesiuloj kaj 
studentoj de la fako. 

Per tiu pionira agado la Muzeo Abrahĉo Brickmann. 
kaj Instituto Lamasson treege favoras la aplikadon de 
Esperanto kiel sciencan interlingvon kaj certe iliaj 
gvidantoj estos rekonataj en la estonteco kiel tre 
klarmensaj homoj. 


Kabeado : 


: Valora kaj diskutinda temo 


- La 45-a Renkontiĝo de la Sudparaiba Valo okazinta ĵe 

"la 26-a de aŭgusto en Guaratinguetd-SP estas pruvo 

- ne kontraŭstarebla, ke la movado en tiu prosperinta 

” regiono de la ŝtato Sĉo Paulo delonge fariĝis 

- unu el la plej viglaj de nia lando, ĉefe 

“ sub la vidpunkto de la organizado de 

- regionaj eventoj. 

- Nu, el la programeroj oni povis ĝui 

- konversacian rondon por komencantoj, sub la gvido de 

“ la sperta movadano Luiz Alberto Coelho, : 
- muzikprelegoj pri la temoj Cartola: lirismo en popola 

” poezio, fare de Jose Indcio aŭ Mia muzika Dio (pri | 
. Bach), fare de Alfredo Aragon, kiu prezentis 

" ankaŭ pantomimon. Ne mankis : 
. kulturaj ludoj haj prezento de skeĉo, sed 
” plej grava eble estis la debato pri la temo Kial valoraj | 
. samideanoj forlasas la movadon. 

- Ekde la unua plej fama forlaso, de la 

. fama Kazimierz Bein, pli konata kiel Kabe, la movado 

" por Esperanto ĉiam estis viktimo de tiu bedaŭrinda 

; fenomeno, la kabeiĝo. Nu, restas en la aero la 

- demando, kiun provis respondi la renkontiĝintoj en 

. Guaratinguetd. Ĉu ili sukcesis respondi ĝin kontentige 

" mi scios en la venontaj renkontiĝoj de la 

; Sudparaiba Valo, kiam ni povos 

" konstati ĉu valoraj tieaj samideanoj ilin 

„plu ĉeestas aŭ ne. 





















Marcos 
Pimenta, unu 
el la plej 
entuziasmaj 
aktivuloj 

el la 
Sudparaiba 
Valo 





Campinas-SP 
Universitataj artikoloj 


La paĝaro de Kultura Centro de Esperanto en 
Interreto sendube estas la plej utila en la portugala 
lingvo. Unu el ĝiaj plej interesaj servoj estas la 
disponigado de tekstoj pri Esperanto en la portugala, 
originalaj kaj tradukitaj. Antaŭ nelonge du novajn 
treege interesajn fakajn verkaĵojn oni disponigis tie. 
La unua, de Moises Braga Ribeiro, postdiplomiĝa 
studento ĉe Instituto de Komputado/Unicamp, estas 
kurso-verkaĵo pri la temo “Propostas de Aplicacoes 
para Tratamento Lingiiistico Computacional do 
Esperanto” (Proponoj de Aplikado por la Lingvo- 
Komputila Pritraktado de Esperanto), prezentas la 
planlingvon. Esperanto kaj proponas komputilan 
aplikadaron por ties lingva pritraktado. Inter la 
aplikadoj proponitaj, troviĝas la aŭtomata tradukado. 
Dua verkaĵo, de Ismael Mattos Andrade Avila, havas 
kiel titolon “Acessibilidade em Interfaces 
Computacionais da Web: Aspectos Linguisticos” 
(Alirebleco en Komputilaj Interfacoj de Interreto: 
Lingvaj Aspektoj). Tiu ĉi artikolo priesploras la 
problemon pri lingvaj baroj kiel limigan faktoron por 
la alirebleco al Interreto. 

Campinas jam renomiĝis kiel universitata urbo kaj 
Unicamp - Universitato de Campinas estas taksata kiel 
unu el la plej gravaj institucioj en Brazilo. Do, 

ne estas surpriziga la fakto, ke el tie venu tiom da 
ĝojigaj novaĵoj sur la kampo de scienca 

esplorado' pri Esperanto. 

Vizitu la paĝaron de KEC ĉe 

www.esperanto.cc, se interesas vin la 

legado de la artikoloj. 


Recife-PE 


Esperanto kaj la nova jarmilo 





„ Gazetaro 


:Galileu eraris 


La nacie legata revuo Galileu, 
pri popola scienco kaj kulturo, 
en sia 120a numero menciis 
supraĵe Esperanton, laŭ 
malfavora maniero. Kiel jam 
fariĝis kutime en Brazilo, ekde 
la ekfunkciigo de la rebato- 
servo, nun ankaŭ per la helpo 
de pli ol unu diskutlisto, oni 
rapide reagis per sendado de 


- leteroj kontraŭ la malfavoraĵo. 

. Nu, en la sekva numero la revuo aperigis noton pri la 

" afero, kiu ni resume prezentas al niaj legantoj: 

. Ĝis nun 38 legantoj el Brazilo kaj eĉ el aliaj landoj 

" skribis al ni proteste al nia aserto, ke Esperanto 

- malaperis. 

= .”Sonoras tre strange al mi legi pri malapero de lingvo 

- per kiu mi komplimentas miajn geamikojn el Rusio, 

- Japanio aŭ Koreio, eĉ antaŭ ol diri bonan tagon al 

. miaj gefamilianoj”, komentariis Neusa Priscotin, el 

" Ribeirĉo Preto. “Esperanto neniam estis tiom viva kiom 
: nun”, diras Cristina de Moura, loĝanta en Usono. 

" “Tiu revuo, kun la nomo de la genia homo kiu 

. disheroldis al la mondo, ke nia planedo ĉirkaŭiras la 

" suno, en epoko kiam ĉiuj kredis, ke suno ĉirkaŭiras la 

. Teron, certe montros al ni sian sentemecon per 

" publikigo de signifa noto pri tiu afero kaj ekprezentante 
„ la veron al siaj legantoj”. 

" Nu, oni finas la noton per la diskonigo de la adresoj de 
. la hejmpaĝoj de UEA, Brazila Esperanto-Ligo haj 

la e-kurso de Carlos Pereira. 


Je la 29-a de septembro okazis en la Fakultato por Formado de Instruistoj de Nazare da Mata, la 6-a Renkontiĝo 
de la Esperantistaro de Pernambuko. La evento estis organizita de Brazila Asocio de Kursoj kaj Didaktiko de 
Esperanto kaj kalkulis je la apogo de Pernambuka Esperanto-Asocio kaj de la Movado de la Katolikaj 
Esperantistoj de Olinda. La temo de la renkontiĝo estis Esperanto en la nova jarmilo, kiu cetere estas temo 
stariganta plurajn demandojn pri la rolo kaj la movadaj aspektoj de nia lingvo en la komenciĝanta nova jarmilo. 
„ Trovi adekvatajn respondojn al tiuj demandoj estas reliefa necesaĵo de la e-movado, des pli ĉar la nova jarmilo 
promesplenas je gravaj ŝanĝoj, kaj ankaŭ la esperantistoj devas zorgi pri ŝanĝoj kadre de sia agado por la 


internacia lingvo. 


Nu, espereble la samideanaro el tiu grava ŝtato de la nordorienta Brazilo, kunvenintaj okaze de sia 6-a 
renkontiĝo, sukcesis almenaŭ starigi la plej taŭgajn demandojn pri la rolo de Esperanto en la tria jarmilo. Se 
poste la demandoj sekvis trafaj respondoj, do oni povas aserti, ke la tria jarmilo bone komenciĝis por la 


perambukaj esperantistoj. 


1 


32 


Varieteo 


Paroli angle 
helpas 
disleksion 


Lerni, legi kaj skribi en 
angla lingvo estas pli mal- 
facile kompare al aliaj lingvoj, 
kiel ekzemple la itala. 

Tion montras studo publi- 
kigita en la revuon Science, 
ellaborita de esploristoj 
anglaj, francaj kaj italaj de la 
Scienca Instituto San 
Raffaele, en Milano. 

Temas pri la ortografio, 
klarigas la spertuloj. La angla 
posedas ne regulan orto- 
grafion. Vortoj tre similaj 
povas esti elparolitaj en 
maniero tre malsama. En la 
angla lingvo ekzistas pli ol mil 
manieroj por reprezenti 40 
sonojn uzante diversajn liter- 
kombinaĵojn. 

Kontraŭe la italan lingvon 
oni legas plejparte kiel oni 
skribas: 33 kombinaĵoj sufiĉas 
por reprezenti 25 sonojn. 

Sekve, en la anglosak- 
sonaj landoj la nombro de 
disleksiaj infanoj, te. kun 
malfacilaĵoj legi kaj skribi, 
estas la duoblo kompare al 
Italio: 890 kontraŭ 490. 

Racia konkludo: Do, la 
oficiala lingvo en Eŭropo estu 
la itala aŭ, eĉ, pli racie, 
Esperanto, kies 28 literoj 
reprezentas 28 sonojn, sen 
esceptoj! 








Cicero Soares 


Caetano Veloso, naskita en 1942 en 
urbeto de Bahia, sendube estas unu el la 
plej gravaj nomoj de la moderna brazila 
popola muziko. Inteligenta, aktiva, polemika, 
lia ĉieestanta voĉo neniam ĉesis aperi en 
gazetaro kaj televido, influante kaj mem 
tradukante opiniojn de sia tempo. 

Lia verkaro venas Qe la fruaj 60-aj jaroj. 
Tiam li kunestris la revolucian kulturan 
movadon “Tropicalismo”, kiu celis rekon- 
sideri la tradician popolan trezoron kaj aldoni 
: nebrazilajn elementojn al nia muzika kulturo. 
: Pro tiaj ideoj, dum la postpuŝaj jaroj li devis 

ekziliĝi en Londono ĝis 1972. 

Pli ol dudek diskoj atestas la sukceson kaj talenton de la 
mildvoĉa poeto, multfoje premiita enlande kaj eksterlande. Ankaŭ 
la ĉi-foja tradukaĵo estas premiita peco de Flavio Fonseca, kiu 
okaze de traduk-konkurso ĉe BEL bele redonis la buntan 
rigardadon de l' artisto dum trajna vojaĝo. 


KOLORTRAJNO” caetano vetoso"" 


La franĝo de l' monto oranĝkoloras, te-rozas la gres” 
Mielas unike luma. okulkares' 

Kaj oras, apenaŭ verdas montaro, arĝentas la trajn' 
La luno kaj stelo, kis' de ring” de turkis' 

Rebrilas nebulo, ekfrumatenas, kundancas atom' 
Infanoj granatas nove en la vagon' 

Olivas la nubo plumbeciĝanta malantaŭ maten' 

Kaj bluas la papersilko ĉirkaŭ la pom” 

La verdaj haj rozaj domoj pasante vidantas pasi min 
La du flankoj de l' fenestro 

Kaj tie videblas fono je preskaŭ neekzistanta blu” 

La blu' kiu estas pri ie memorflu' 


Jen nigras hararo, klaras objektoj, kaŝtanbrunas lip' 


Por diri pli ĝuste, lip” kolor” de tulip” 
En ĝi kolortrajno, saĝas proĵektoj, ĉiesas muzik” 
Kaj nun ĉielbluas ĉiele la ĉiel'. 


“Originala titolo TREM DAS CORES 
“Versio: Flavio Fonseca 


[kreto] ras Esu r.o 


Du Azenetoj" 


Monteiro Lobato” 


okuloj. Kaj sin donas al rabo. 

— Sed la azeneto rezistas. Ĝi 
hufobatas kaj ekkuras tra la 
kampo. La rabistoj postkuras 


Du ŝarĝazenetoj tre vigle 
trotadis sur longa vojo. La 
antaŭa portis sakojn da 
polva oro; kaj la malan- 







taŭa, simple sakojn da 
brano. Kvankam ili estis 
egalaj, la unua ne volis, 


ĝin, ĉirkaŭas kaj batas ĝin 
per ligno kaj ŝtono. Fine 
ĝin rabas. 


— Post la konfuzo, la 
azeneto kiu portis 
oron, duonmorta kaj 
tiel vipita, ke ĝi eĉ ne 

povis staradi, petas 
helpon de la alia, kiu 
trankvile kaj freŝe 
paŝtadis. 
— Helpu, amiko! Venu 
helpi min, ĉar mi estas muelita... 
— La azeneto kun brano moke respondis: 
— Sed ĉu mi fakte rajtas alproksimiĝi al Via 
Moŝto? 
— Kial ne? Mia tuta nobeleco estis en la sako 
kaj forflugis en la manoj de tiuj fiuloj. Sen la 
sakoj da oro sur la lumbo, mi estas nura bruto 
kia vi... 
— Mi ja scias; vi similas iajn grandajn 
homojn en la mondo, kiuj valoras nur pro 
la postenoj okupataj. Esence, nuraj 
ŝarĝobestoj, mi,vi,ili... 
— Kaj helpis ĝin reveni hejmen, gardante 
en la memoro, por propra uzado, la lecionon 
ardantan sur la lumbo de la fierulo. f 


ke la dua iradu ĉe lia 
flanko. 

— Momenton! ~— li 
diris. — Ne restu mia- 
flanke, ĉar kiu portas 
oron, tiu ne havas la 
saman kvaliton de tiu, 
kiu portas branon. Tenu 
distancon de kvin paŝoj kaj 
respekte iradu kvazaŭ servisto. 

— La azeneto kun brano sin submetis, kaj 
malantaŭe trotadis kun malsuprentiritaj oreloj, 








konsumante sin de envio al la nobelo. 

— Subite... 

— Ho! Ho!... 

Jen montaraj rabistoj ekaperas de post 
trunko kaj ekprenas la azenetojn je la kolbridoj. 

— Ili unue ekzamenas la ŝarĝon de la 
humila azeneto kaj ... 

— Brano! - ili elreviĝinte ekkriis. 

— Diablo ĝin portu! Ni vidu, ĉu io pli 
valora estas sur la antaŭa. 

— Oro, oro! - ili krias, kun saltantaj 





“Tradukita de Paulo Sergio Viana 
“Monteiro Lobato estas fama brazila verkisto, ĉefe sur la kampo de infanliteraturo 

Diskonigado, instruado, aplikado. Jen 
la tradiciaj kolonoj de la Esperanto- 
movado, pri kiuj oni multe pridiskutas 
kaj...revas. Ja revo ĉefe kiam temas pri 
aplikado. Ni revas pri aplikado de 
Esperanto sur ĉiuj kampoj de la homa 
agado: turismo (bonaj kaj allogaj turismaj 
aranĝoj, hoteloj kun oficistoj parolantaj 
Esperanton, ekskursoj kun e-ĉiĉeronoj...), 
komerco (importado kaj eksportado fare 
de e-entreprenoj...), scienco (fakaj 
seminarioj, internaciaj universitataj 
kongresoj sen interpretistoj...), komputiloj 
kaj interreto (diverscelaj programoj en 
Esperanto, tute verda Interreto...), 
komunikado (tv-kablaj stacioj dissendantaj 
varian programaron por la e-komunumo, 
periodaĵoj kun grandegaj eldonkvantoj, 
eldonejoj gigantaj...), ktp. 

Bela revo, sed la entreprenistoj pensas 
unuapaŝe pri la merkato. Do, klasika 
demando: kiom grandas la merkato? Ĉu 
liliputa? Ne, dankon, ni ne investos... 

Antaŭ tiu realaĵo kruda ni devas nin 
demandi, ĉu estas ia ŝlosilo, kiu malfermu 
al ni la mondon de la e-aplikado? Eble la 
nura vojo je nia dispono nun estas la 
entreprenado fare de ni mem. Se ni vere 


rĉi 

Dum la lasta brazila e-kongreso okazis 
balotado ankaŭ por la Federacia 
Konsilantaro de BEL, kaj mi, repre- 
zentante Esperanto-Asocion de Brasilia, 
elektiĝis prezidanto por trijara periodo. 
Jannes Mabesoone, prezidanto de 
Pernambuka Esperanto-Asocio, estas la 
nova vic-prezidanto. 

Nu, ĉi paĝopiedo ĉe Pensume estas de 
nun destinita al la aferoj rilatantaj la 
agadon de tiu organo de BEL. 

Unuadire ni povas aserti, ke FK de 


” Provo kontentigi raŭmistojn kaj finvenkistojn! 








kredas je la potencialo de Esperanto, ni 
devas esti la entreprenistoj adoptantaj , 
Esperanton en la praktiko. Se ni volas, ke 
la ne esperantistoj adoptu Esperanton por 
praktikaj celoj, ni unue devas pruvi, ke ĝi 
taŭgas por tio. El la movado mem 
elkonstruiĝu niaj Bill Gates, niaj Linux, 
alivorte niaj sukcesintaj entreprenistoj. 

Kiam aperos la unuaj esperantistoj por 
rakonti siajn historiojn pri sukcesa 
entreprenado, aliaj volos imiti ilin; multaj 
lernos la lingvon pro pragmatismaj kialoj. 

Kaj al tiuj, kiuj opinias, ke la interna 
ideo estas la ĉefa esencaĵo de nia lingvo, 
mi diras: jes, la interna ideo estas gravega 
aspekto de Esperanto, sed kiu asertis, ke 
ĝi aŭ similaĵoj, kiel la zamenhofa 
homaranismo, estas kontraŭaj al vigla 
entreprenado? 

Interna ideo kaj homaranismo ĉe unu 
flanko, kaj tutmonda aplikado de 
Esperanto sur ĉiuj kampoj aliflanke, ne 
estas kontraŭaj aferoj. Ili estas laŭ mi 
perfekta kombinaĵo por malfina venko“ de 
Esperanto. Ne ekzistas motivoj por forlasi 
homaranismon nome de pragmatismo. 

Ni homaranisme entreprenadu ĝisoste 
kaj ĝistoste, do! 


0 


BEL, kvankam ne plenuma organo — tia 
estas ja la estraro — havas gravan rolon en 
la nacia movado. Komprenige ni prezentu 
ĝin kiel ian politikan oficialan forumon de 
la ŝtataj asocioj aliĝintaj al la federacia 
sistemo de la brazila e-movado, kies videbla 
kaj plej alta ŝtupo estas BEL. 

u vere nia movado aktivas federacie? 
Kian praktikan rolon havas la FK en la 
sistemo? Jen interesaj demandoj kiujn 
devas kune respondi ĉiuj membroj de la 
FK. Ni pensumu kune! 

Esperanto 2000 KD-romo 

kompilita de Adonis Saliba, ĝi enhavas vortarojn, 
muzikojn, informojn, tiparojn, dosierojn, kursojn kaj 

bildojn Por Windows 98 R$ 25,00 

Esperanto SJC Tiu KD-romo enhavas muzikon, 
karaokeon, bildojn, kursojn, virtualajn revuojn, informojn pri 
interreto, vortarojn, biblion, e-librojn, ktp. R$ 12,00 

Ni dancu en la rondo Brazilaj infanaj kanzonoj R$ 15,00 
Ho, mia kor! La plej nova kodisko de Merlin R$ 15,00 
Por la mondo La unua kodisko de Merlin R$ 15,00 

